Pitäjän kaverini kutsuvat minua vielä velvollisuudentuntoisesti kinkereihinsä. Vaikka olen jo muutamana aikaisempana kertana osoittautunut vaisuksi ja ilottomaksi.\nOlen epäsosiaalinen biletupakoija. Juhliin ostan tupakkaa, että minulla on tekosyy paeta pihalle seisoskelemaan yksikseni.\nJoku on painostanut Simon pyytämään minua sivuporukan kanssa ravintolaan uudeksi vuodeksi. Simo suhtautuu minuun varautuneesti ja ehkä hieman vihamielisesti. Hänen tyttöystävänsä ja yleensäkin kavereiden tyttöystävät suhtautuvat minuun myönteisesti, ehkä siksi, että sääli on heille sallitumpi tunne ja toisaalta sosiaaliselta olemukseltani olen naisten naurattaja. Tyttöystävät jututtavat minua, he kysyvät kummitytöstäni ja osoittavat ihastusta vastaukseen. Kyllä kaveritkin on suopeita. ovathan kutsuneet minut, eivätkä pakota minua uhoamiseen ja jalkapallopeliin.\nOmasta käyttäytymisestäni huomaan seuraavat asiat.\nPyrin säälimään kaikkia.\nVihaan kaikkia joita en kykene säälimään.\nIkävystytän kaikkia joita kunnioitan.\nJoulusta vielä sen verran:\nse on ohi vasta loppiaisena. Joku huomautti, että kauanko aion joulua viettää, kun toivotin hyvää joulua tapaninpäivänä. Joulun ydin on aaton jälkeen lahjapelien pelailu pyjamaisillaan. Joulu loppuu uutena vuotena tai silloin kun konvehtirasioiden huonotkin on menneet kaupaksi. tai loppiaisena.\nLähettänyt Pekka Eskimo klo 12/29/2006 11:31:00 ip. 3 kommenttia:\nJos olisin yrittäjä, paljastuisi itsemurhani samana päivänä kuin firman todellinen taloudellinen tilanne.\nEn halaa. Luotan ystäviini niin paljon, ettei minun tarvitse tehdä ruumiintarkastusta aina tavatessa. tai en halaa, koska en luota tarpeeksi jättääkseni käsiaseen pois tapaamisista.\nNiin ja vielä pitäjästä. Siinä oli ennen harju, mutta nykyään se harju on siroteltuna pitäjästä poisvieviin teihin. Maantiedekin on keinotekoinen. Ja lapsuuden lampi sortuu itseensä pois.\nJouluna en jaksa olla oikein läsnä täällä internetissä. On se vaikeampaakin, kun sisko on miehensä ja vauvansa kanssa vallannut yhteyshuoneen. Ei voi kirjoittaa silloin kun se olisi luonnollisinta, eli kolmen jälkeen yöllä.\nLähettänyt Pekka Eskimo klo 12/22/2006 04:07:00 ip. 3 kommenttia:\nMediapexin puhelinhuora soitti minulle äsken. En kiellä itsellisten ja vapaaehtoisten puhelinmyyjien olemassaoloa, mutta suuri osa puhelinmyyjistä on kuitenkin taloudellisen asemansa puristuksesta ja lapsellisen luottavaisuutensa takia huijattu luopumaan omantunnon arvostaan ja rehellisyydestään.\nMinulle soittanut poika ujosteli ja kangerteli. Oli taatusti alle kaksikymppinen. valehteli sen hänelle ojennetun mainospuheen. Luki suoraan paperista. Se poika ei saa myytyä mitään. Minun kävi häntä sääliksi.\nOlen jossain vaiheessa kuullut, että mediapexkin olisi hieman parantanut työntekijöidensä asemaa ja antaisi nykyään peruspalkkaa provision lisäksi. Minä olin kaksi kuukautta kuusi tuntia päivässä viitenä päivänä viikossa (plus joka toinen lauantai) mediapexillä töissä. Progressiivisella provikkapalkalla. Sain palkkaa n.200 euroa. siis yhteensä. 100 euroa kuukaudessa.\nMediapex kannustaa ja neuvoo työntekijöitään valehtelemaan ja johtamaan harhaan. Poika kertoi, että minut oli valittu, että minulla oli käynyt tuuri. Mediapex antaa työntekijöilleen sivuja puhelinluetteloista. Minun numeroni ei ollut puhelinluettelosta, mutta ei myöskään mistään laillisesta lähteestä.\nMediapexillä oli kampanja, että jos sai houkuteltua kaverinsa töihin ja se jäi töihin vähintään kuukaudeksi sai rekrytointipalkkion 100euroa. Ihan tarpeellista, koska vaihtuvuus on aika suuri. Mutta opiskelijat käyvät kokeilemassa, koska mediapex mainostaa paljon työpaikkojaan. Monesti sellaisilla mainoksilla, jossa ei mainita puhelinmyynnistä mitään, eikä mainita mediapexin nimeä. Luvataan vain työtä. Silloin kun etsin lukiokesänä kesätöitä niin useamman kerran soitin samaan firmaan, kun mainoksista ei tunnistanut. Mutta jollain ne on kesävuokrat maksettava, ja kesätöitä ilman koulutusta on vaikea löytää. Paskahommiinkin on jonoa.\nSanoin pojalle, ettei kannata olla töissä siellä. Menisi vaikka toiseen puhelinmyyntifirmaan. Poika vakuutti olevansa tyytyväinen. Toivotin hauskaa työpäivää. En viitsinyt kovistella puhelinnumeroni lähteestä tai myyntipuheen harhaanjohtavuudesta, en viitsinyt laittaa "haista paska"-terveisiä pomolle. Poikahan se uhri on. Ja minun äiti, joka oli mennyt halpaan, kun luuli, että ilmaiseksi tulee lehteä, että on voittanut arvonnassa.\nPitäisi kirjoittaa paikallislehteen joku mustamaalaamisjuttu.\nLähettänyt Pekka Eskimo klo 12/18/2006 01:29:00 ip. 67 kommenttia:\nPari vuotta sitten huolestuin kaljuuntumisestani. Nyt olen huolissani, etten kaljuunnukaan. Onko kiveksissä vikaa? En ole seurannut niiden kokoa, olisiko pitänyt? Liian suuret tai pienet on paha merkki.\nEhkä kaljuuntuminen on niin salakavalan hidas, että sille on itse sokea. Olen melko varma, että otsa ei ole aina noussut niin korkealle. Kunhan ei tule big-brother-ollin rivoa helikopterin laskeutumisalustaa päälaelle.\nKatselin videolta cheerleading-kisoja. Miksi musiikkia pitää vaihtaa rumasti kahden sekunnin välein.\nYleisesti ottaen esityksiä vaivasi nuoruuden synnit. Ne oli pätemistä ilman näkemystä. Tähdätään teknisesti vaikeisiin, ei selvitä kunnialla. Kokonaisuus unohtuu. Haparoidaan. Kaikki on halpaa idolien kopiointia, näkemys puuttuu. Niinkuin nuorisotalon bändikisoissa, joissa kaikki bändit soittaa kappaleita joita ei osaa. Laulaja on vain lavaste.\nPitäjänlehti otsikoi: Kuusikauppa kiihtyy joulua kohti\nAsiantuntijat ennustavat kuitenkin pikaista romahdusta.\nLähettänyt Pekka Eskimo klo 12/17/2006 09:31:00 ip. 2 kommenttia:\nHuh. Äskön säikähdin, että lähti hammas, kun suussa yhtä-äkkiä oli jotain ja sylkäisin miedon keltaisen vihanneksen. Koko ajan pelkää, että ruumis antaa periksi ja antaa siitä viimeisen merkin. Minä hetkenä hyvänsä alkaa nenäverenvuoto, joka ei lopu.\nTekisi kauheasti mieli kiivailla. Kaikenlaisista asioista, televisioluvasta, UTH-tutkimuksesta, kuntaliitoksista, etukorteista, multikulturismiksi naamioidusta eksotiikan kaipuusta. Mutta olen kauhean väsynyt ja varsinkin kiivailu, intto ja muu väittely väsyttäisi aivan kamalasti. En jaksa muodostaa kantaa mihinkään asiaan.\nKävin sen sijaan kiertämässä pitäjää. Talvella on huono kävellä, kaikki valaistut on joko latuja tai sitten kulkevat autoteiden vieressä. En jaksa autonääniä.\nHuomaan joka kerta oman elämäni maantieteellisen rajoittuneisuuden. Kaikki on tapahtunut tässä muutaman kilometrin säteellä. Ja jokapaikassa on tapahtunut, siinä risteyksessä Tiinasta tuli vammainen, kun auto törmäsi. Tuon puskan takana oli pullokätkö, jonka Sami kavalsi. Moottoritietyömaalla oli kielletyt leikit ja Juha ja Mikko rikkoi katulamppuja tuhansien markkojen edestä. Kiersin kaikkien niiden talojen edustalta joissa olen asunut. Siis pitäjässä. Niitä on neljä, joista yksi on tämä ja muut on uudet asukkaat pilanneet. Vaikka tekisi mieli käydä katsomassa. Onko portaikossa vielä salaluukku. Miten sauna oli suhteessa kylpyhuoneeseen.\nPitäjä on historiaton. Täältä ei kukaan ole kotoisin. En minäkään, vaan jostain sieltä rajan tuntumasta, vaikken muista. Melkein kaikki rakennukset on nuorempia kuin minä, koulut joissa kävin on remontoitu niin ettei niitä tunnista. Ulkoasu on muuttanut väriä ja muotoa, sisällä käytävät paikkoja. Kirkkokin on nuorempi kuin mummo. Ja niin on pitäjäkin.\nMoottoritien mukana tuli liittymään huoltoasema 24h. Se on keskipiste, kävelyreittini kiertää sen aina. Elämäni ainoa näpistys. Sieltä haettiin olutta ilman papereita. Kerran kysyi, sanoin että ensi kerralla näytän, eikä voinut käydä siellä vuoteen. Hiihtoloma-viikkoina istuttiin kaakaolla ja tarkkailtiin etelän ihmisten lomatunnelmia. Kesällä käytiin saastuneessa lammessa uimassa.\nPienet lammikot ja pienet teiden rajaamat metsiköt. Ne oli jännittävimpiä. Ne johti yllättävästi aina toisiin paikkoihin. Olisi niitä ollut loppumattomia metsiä, mutta ne on tylsiä, koska ne on vain metsiä, niiden takana ei ole asuinaluetta tai rautatietä. Rumentavat soramontut on jännittäviä, nyt ne metsittyy tylsiksi metsiksi.\nYlä-asteen jälkeen elämänala laajeni pitkittäin moottoritietä seuraillen. 30km pituussuuntaan, mutta kahta kilometriä sivulle moottoritiestä ei kuljeta kuin vahingossa. Muu on vain metsää. Lukioaika oli pistokeikkoja kaupungin keskustaan. Ajokoulussa ei tiennyt, että missä joku kaupunginosa muka oli. Olin yli 20-vuotias kun kävin ensimmäistä kertaa läntisessä naapuripitäjässä. Suomessa ei sivusuuntaan kuljeta. (Tai ehkäpä etelässä käännytään sivulle, kun etelämpään ei pääse)\nPitäjässä ei asu kukaan terve kaksikymppisenä. Muutetaan kaupunkiin ja kolmekymppisenä takaisin omakotitalotontin perässä. Täällä asuvat kaksikymppiset ovat epäonnistuneet. He potevat sitä siinä kunnan huonommassa baarissa ja tarjoavat tuopillisen rappiolle joutuneelle entiselle jääkiekkovalmentajalleen. Muistelevat sitten yhdessä kuinka tultiin toiseksi piirin c-junnujen ulkojääsarjassa. Sitä joukkuetta ei enää ole. Eikä varmaan ulkojääsarjojakaan.\nLinja ei pidä, kun rupeaa terapoimaan itseään pitäjänhistoriasta. Elävät vaan ei jaksa kuunnella. Täällä on minun elämän veijaritarinat eletty. Jotenkin olin pärjäävämpi ihminen. Pitäjästä lähdön jälkeinen on kuin masentava epilogi, joka (tästä kriitikot ovat liikuttavan yksimielisiä) olisi pitänyt jättää kirjoittamatta. Ja niinhän siinä kävi, että amerikan painoksesta on kustantaja leikannut sen pois. Jos olisin kuollut ennen vuosituhannen vaihdetta (kuten taikauskoisesti uskoin) olisin jäänyt mieleen klaanin nuorena lupauksena, jonka kyvyistä olisi kerrottu legendaa sisarustenlapsille. "Jos häntä ei ois meiltä viety, niin olisi meillä suvussa vähintäänkin presidentti."\nLähettänyt Pekka Eskimo klo 12/16/2006 11:03:00 ip. 12 kommenttia:\n"Piittaamattomuus paikallisista tavoista ja kulttuurista ei ole kaukana rasismista."\nNäin kirjoittaa Katri Merikallio kolumnissaan Turismia vai rasismia Suomen Kuvalehdessä 15.12.2006 . Oletataan, ettei rasismi ole vain valkoihoisten rotuominaisuus niin päästään tilanteeseen, jossa monikultturismi on helposti rasismia. Eli lähenteleekö kasvonsa hunnulla peittävä nainen rasismia Suomessa? Merikallio tietenkin kirjoittaa länsimaisesta turistista, joka pukeutuu tapojen vastaisesti Goalla. Siis ei juuri pukeudu, vaan juoksee stringeissä rinnat vapaasti heiluen. Mutta toivottavasti kääntyy toisinkinpäin. Mikä sitten on se raja, että kuinka paljon pitää ottaa kulttuurin tavat huomioon.\nSamassa lehdessä lukijan kirjeissä Hannu T. Sepponen käsittelee ansiokkaasti eilen julkaistua naisuhritutkimusta. "Jo tutkimusasetelma, jossa puolelta väestöstä kysytään, mitä toinen puolisko on sinulle tehnyt, sisältää äärimmäisen voimakkaan ideologisen latauksen."\nHiton UTH. Minä olen töissä joutunut naisten miehiin kohdistaman väkivallan ja väkivallalla uhkailun kohteeksi, mutta minun kokemuksistani kukaan ei ole kiinnostunut, koska ilmeisesti väkivalta ei vahingoita miestä. Tai mies saa aina ansionsa mukaan, koska kuuluu siihen sukupuoleen, jonka jäsenet on pahoinpidelleet naisia.\nP.S. verkkouutisissa on mielenkiintoista juttua noitavainoista ja hyvä muistutus niille, jotka laskevat noitavainotkin miesten suurten naistensortamistoimien alle. Tämä löytyi Memoria Volatilis -blogin kautta\nLähettänyt Pekka Eskimo klo 12/16/2006 01:42:00 ip. 5 kommenttia:\nLuin tänään Christer Nuutisen sarjakuva-albumin Luonnonhistoriaa. En juurikaan saanut käsitystä, että mistä oli kyse. Eikä teoksessa ollut mitään mikä olisi saanut perehtymään tarkemmin käsityksen toivossa. Ainoa mikä tuli mieleen oli joskus jossain kulttuuriohjelmassa haastateltu nuori sarjakuvapiirtäjä. Hän piti sitä hyvänä, ettei Suomessa sarjakuvilla ole kaupallisia mahdollisuuksia, ettei niitä tehdä ostajille, kun kukaan ei kuitenkaan osta. Sen sijaan syntyy omanlaatuistaan sarjakuvaa tekijän omilla ehdoilla.\nSiitä tässä albumissa juuri tuntuu olevan kyse. Sivu sivulta muka-taiteellisia vaikutelmia ja perustelematonta outoutta. Pieniä nollakuvia keskellä sivua. Samaa kuvaa sivulta toiselle. Kakkaa. Sääliksi käy niitä, jotka ovat tuon albumin ostaneet. Nuutisen kokoelmassa Runopoika numero yksi oli muistaakseni ihan hyviäkin juttuja. Ehkäpä niissä lukuisissa sarjakuvakerrontaa opettavissa opistoissa ja muissa oppilaitoiksissa voisi keskittyä taiteellisen itseisarvon korostamisen sijasta kerronnan opettamiseen. Ja ainakin sen voisi opettaa, että omat teoksensa pitäisi pystyä jotenkin perustelemaan.\nLähettänyt Pekka Eskimo klo 12/14/2006 11:03:00 ap. Ei kommentteja:\nRuotsalaiset jatkaneet romanien ja saamelaisten kansanmurhaa aina 80-luvulle asti. Minä kuvittelin, että homma olisi saatu tehtyä jo 60-lukuun mennessä.\nNyt meneillään historian hullut päivät teemalla Panettele Pienempääsi.\nLähettänyt Pekka Eskimo klo 12/14/2006 10:35:00 ap. Ei kommentteja:\nTehhäänpä tämä juttu missä pitää valita yhtye ja sen yhtyeen biisinnimillä vastata kysymyksiin. Yhtyeeni on Absoluuttinen Nollapiste:\n-Kaikkein kaunein Joo Komia\n-Synkkää lunastusta, baby\n7. Mitä haluaisit sanoa ihastuksellesi/tyttöystävällesi?\n-Kaikki nukkuu pois\n-Yli 1000 erilaista kasvia\nsarjassamme hauskaa tehdä, tylsää lukea.\nP.S. Melkein kaikki tämän kyselyn tehneet ovat jättäneet mainitsematta sen yhtyeen, jonka biisinnimistä on kyse, ja sanoneet, että kyllä kaikki tän tietää, tai että häpeä jos ei tiedä. En ole tiennyt yhtäkään niistä bändeistä:)\nLähettänyt Pekka Eskimo klo 12/13/2006 07:16:00 ip. 4 kommenttia:\nTunnisteet: hauskaa tehdä/tylsää lukea\n"Minä olen mies, Stasik aloitti,\n-tämä platoninen nyhjääminen ei sovi minulle, minulla on ura edessäni."\nTämä herkkupala on Isaak Babelin novellista Äiti, Rimma ja Alla.\nMinäkin toivon, että olisin mies, kuten Stasik, enkä platoninen nyhjääjä. Olen viehättävä vain niiden mielestä joista en pidä. Eikä mikään estä vastarakkautta, kuin rakastuminen.\nPidin myös toisesta Mr Sammlerin planeetassa olleesta lauseesta:\n"Kuka tiesi mitä aasialaisia muotoja sen miehen epätoivo sai."\nEn ainakaan minä tiedä, mutta olen kiinnostunut.\nLähettänyt Pekka Eskimo klo 12/12/2006 10:59:00 ip. Ei kommentteja:\n"Vertauskuviin hurmaantunut ihminen yrittää ilmaista mitä itse ei tunne"\n-Saul Bellow'n romaanista Mr Sammlerin planeetta.\nLähettänyt Pekka Eskimo klo 12/12/2006 12:32:00 ip. 1 kommentti:\nLähettänyt Pekka Eskimo klo 12/10/2006 04:27:00 ap. 17 kommenttia:\nopiskelijapolitiikkaa: ruikuttaminen ja kesälomat pois\nopiskelijoiden pitää lopettaa opintorahan pienuudesta ruikuttaminen. En pane pahakseni sitä, jos opintotukea korotettaisiin vuosittain kustannustason mukaan. Yksinelävä ihminen voi kuitenkin tulla nykyisellä opintotuella toimeen. On vain tingittävä elämäntyylistä. Kyllä opiskelijoilla tuntuu olevan rahaa, kun yksiössä asuminen kasvattaa suosiota opiskelijoiden keskuudessa ja kyllähän noissa baareissakin opiskelijoita näkyy. Eikä pidä ujostella lainan ottamista. Jos opiskelee sellaisella alalla, ettei valmistuttuaan pysty maksamaan baari-iltoja varten ottamaansa lainaa kannattaa miettiä, että kannattaa sellaisen alan opiskeluun aikaansa ja rahaansa käyttää. Jos ajattelee, että saamansa koulutus on niin arvotonta, ettei sillä pysty rahoittamaan edes sitä pientä osaa opiskelujen kustannuksesta mikä jää lainalla rahoitettavaksi elämiseksi valtion maksettua opetuksen, vuokran ja opintorahaa, niin ei se ole opiskelun arvoista. Humanismi ja muut harrastukset pitää kustantaa itse.\nKoska opiskelija ei ole oikeutettu opintotukeen lomakuukausien ajalta on järjetöntä tunkea opiskelijat "kesälomalle", jota heillä ei ole varaa pitää. Ollaan huolissaan opiskeluaikojen pitenemisestä ja samaan aikaan pakotetaan opiskelijat pitämään vuosittain jopa neljän kuukauden työssäkäyntitaukoja kesäisin. Kesällä pitäisi tarjota oikeaa opetusta, samanlaista kuin muulloinkin. Ei ainoastaan tenttimismahdollisuuksia.\nOlen avoin keskustelulle.\nLähettänyt Pekka Eskimo klo 12/10/2006 03:53:00 ap. 2 kommenttia:\neikö ole jo minun vuoroni?\nkolmonen on jatkanut hyvää menestystään. Kakkonen on hyvä kakkonen.\nLähettänyt Pekka Eskimo klo 12/09/2006 11:12:00 ip. Ei kommentteja:\nIsona minä haluan olla isi. Se on minun suurin kunnianhimoni.\nIsyys on kuitenkin melko haastava päämäärä. Jos olen ymmärtänyt oikein niin avioliiton ulkopuolella syntyneiden lasten isäksi tuleminen on kiinni äidin tahdosta. (Tietysti se, että syntyykö lapsi avioliitossa on äidin päätettävissä)\nIhmissuhteet ja tasa-arvon kommenttiosastolla Rahapuu kuitenkin väitti minun ymmärtäneen väärin.\nMinä jäin siihen käsitykseen, että isä voi kyllä tunnustaa isyytensä ilman äidin lupaa (kuitenkin lapsen lupa tarvitaan jos lapsi ei ole vajaavaltainen), mutta jos on syytä epäillä miehen isyyttä maistraatti ei vahvista tunnustamista.\nSitten annan laki24.fi sivuston puhua\n"Miehellä on oikeus ajaa isyyden vahvistamista koskevaa kannetta, jos maistraatti ei ole hyväksynyt tunnustamista siitä syystä, että miehen isyyttä on syytä epäillä."\nja sama sivusto jatkaa alemapana:\n"Alle viisitoista vuotiaan lapsen äiti voi kieltää kyseistä lasta koskevan isyyskanteen ajamisen, jos mainittu lapsi on äidin huollossa tai hoidettavana."\nJoka mielestäni tarkoittaa, että isyyden vahvistaminen on aina äidin kädessä. Mies ei voi vaatia isyyttään, mutta ei myöskään kieltäytyä siitä. No olkoon miten on. Silti on varmempaa mennä naimisiin, koska vaikka saisi vahvistettua isyytensä menee avioliiton ulkopuolella syntyneen lapsen huoltajuus aina äidille. Biologinen isyys ei merkitse oikeastaan mitään muuta kuin velvollisuutta maksaa elatusmaksuja. Paternity is legal fiction. Se tarkoittaa ehkä enemmän sitä, että avioliitossakin syntyneen lapsen isyys on aina enemmän tai vähemmän uskon asia kuin tosiasia. Toisaalta biologisen lapsensa isyys on miehelle lailla vahvistettava lahja (tai kiusa) äidiltä.\nIsyyden kannalta kurja juttu on myös se, ettei miehellä ole edes oikeutta saada tietää vaimonsa tekemästä abortista.\nOn ehkä naurettavaa tuntea epävarmuutta sen takia, ettei lapsen tekoon tarvita miestä ollenkaan, mutta minkäs teet. Olispa kohtu ja maitoa tihkuvat tissit.\nLähettänyt Pekka Eskimo klo 12/09/2006 09:27:00 ip. 24 kommenttia:\nKatsoin eilen M. Night Shyamalamin Unbreakblen. Shyamalam on yksi minun lempiohjaajistani. Suurimmaksi osaksi Signsin takia.\nMinulle Shyamalamin elokuvien viehätys perustuu siihen, että niissä normaalit ihmiset reagoivat realistisesti fantastisiin ja epärealistisiin ilmiöihin. Päinvastoin kuin elokuvissa yleensä, kun epärealistiset henkilöt suhtautuvat epärealistisesti realistisiin tilanteisiin.\nLisäksi M. Nightin elokuvat ovat kauniita, tarinat on elokuvan mittaisia ja huolellisesti kerrottuja. Jotenkin kerronnassa on jotain niin ammattimaista ja määrätietoista että pystyy luottavaisesti uppoutumaan elokuvan katseluun. Ei tarvitse huolehtia haparoinnista. Ne pakolliset "loppuyllärit" ei ole mitenkään olennaisin osa hänen elokuviaan. Niitä tarvitaan vaan sulkemaan tarina.\nShyamalam ei sorru ärsyttäviin kikkailuihin, kuten kiertävään kameraan, erikoistehoste-show-offiin tai dramaattiseen jousisoitin-monologiin. Hänen elokuvansa ovat kaikki aika samanlaisia, mutta ei se haittaa. Ei sekään, että tarinat on yleensä täyttä kukkua. Luulen, että jos joku toinen tekisi samalla tarinalla elokuvan, se olisi äärimmäisen ärsyttävä.\nKuudes aisti ei minua vielä täystin vakuuttanut. Signs kylläkin ja eilen telkkarista tullut Unbreakable oli ihan kelpo. En jostain syystä muista mitä mieltä olin Villagesta. Lady in the Water tulee katsottua kunhan se saapuu videovuokraamoihin.\nP.S. Tämän viestin kirjoittamisessa minua häiritsee se, etten tiedä elokuvista tarpeeksi sanoakseni ohjaamisesta oikein mitään sanomisen arvoista. Huomasin etten osannut kirjoittaa lausetta, joka ei olisi alkanut sanalla Shyamalam tai elokuvat. Pitäisi mennä jollekin kirjoittamiskurssille. Adverbejä tuntuu livahtavan tekstiin huomaamattani ylenmääräisen paljon\nLähettänyt Pekka Eskimo klo 12/09/2006 08:04:00 ip. 7 kommenttia:\nMinulla on helposti syntyvä ja voimakas "pakene tai taistele"-reaktio.\nVähäpätöisenkin sanakoe saa sydämeni pamppailemaan, kainalot hikoamaan, punan nousemaan kasvoille ja kädet tärisemään. Se on tavallaan ihan hyvä asia, koska adrenaliinipurkaus auttaa minua keskittymään kokeeseen täysin ja käyttämään kaiken aivokapasiteettini\nSosiaalisissa tilanteissa tällainen pokerinaamattomuus ei kuitenkaan ole kovin hyvä. Koska reagoin kaikkiin tunteisiin voimakkaasti ja näkyvästi, olen pyrkinyt pitämään ystävyyssuhteeni etäisinä estääkseni jännitystilanteiden syntymistä.\nItken tavattoman helposti. Kun muutin soluun ja sain melkein heti siivousvaroituksen muiden sotkemista yleisistä tiloista, soitin talonmiehelle valittaakseni. Kiihdyin voimakkaasti. Kun ääneni alkoi väristä lopetin puhelun ja rupesin itkemään. Sitä, että olen onnistunut pitämään ystävyyssuhteeni sopivan etäisinä, kuvaa se, etten ole itkenyt kymmenen vuotta täytettyäni kenenkään ystäväni tai kaverini nähden. Vaikka siis itken talonmiehen epäoikeudenmukaisten nuhteiden takia. (tai katsoessani finding Nemo- leffaa). Varsinkin nyt, kun elämässäni ei ole oikein mitään mikä sen [elämäni] oikeuttaisi, on jokaisen ihmisen kohtaaminen raskasta ja pelottavaa. Monesti päädyn sille kannalle, ettei kohtaaminen ole sen arvoista ja valitsen yksinäisyyden. Kuten eilen, kun Hanna soitti.\nToisaalta jännitysreaktion syntymisen matalaa kynnystä selittää osiltaan se, että kehnon itsetuntoni takia mikä tahansa arvostelu tai heikkouteni osoittaminen uhkaa musertaa minäni. Pelkään sellaisia ihmisiä, jotka ovat suorapuheisia ja ottavat asiakseen huomautella, että olet lihonut, muistella naurettavia tempauksiasi (myös lapsena tekemieni hauskojen typeryyksien muisteleminen uhkaa haurasta egoani) tai mainita kainalohikoilusi. Koska tällaisia ihmisiä on paljon ja kuka tahansa ihminen voi osoittautua sellaiseksi on jokainen sosiaalinen tilanne vaaratilanne. Tuosta vain, muutamalla sanalla voi kuka tahansa halutessaan tuhota minut. Siksi jännitän jo valmiiksi jokaista kohtaamista. Odotan jokaista lausetta kauhulla. Ja se taas aiheuttaa päältänäkyvän jännitysreaktion. Tietoisuuteni (tai luuloni) siitä, että kaikki huomaavat sen, lisää jännitystä.\nSiksi pelkään luennoille ja erityisesti ryhmätöihin osallistumista. Jokainen päivä yliopistolla on täynnä punastumista, äänen värinää ja kainalohikoilua. Eikä sitä pääse pakoon minnekään. (paitsi ehkä vessaan)\nTäällä blogimaailmassa samalla kaipaan ja pelkään huomiota. Kadun jälkeenpäin kaikkea kirjoittamaani, koska niiden kautta asetun alttiiksi arvostelulle. Minä tykkään väittelystä ja intän vastaan vaikka minkälaisilla muka-loogisilla rakennelmilla. Mutta mikä tahansa oletettuun henkilökohtaiseen ominaisuuteeni liittyvä huomautus ja arvelu motiivieni arveluttavuudesta hiljentää minut. Kommentteja odotan innolla, niiden lukemista kauhulla.\nP.S. Minulla on pienoisia vaikeuksia tämän kirjoittamisessa. Alkuperäinen ajatukseni ei tuntunut muokkautuvan lauseiksi, jotka olisivat tehneet sille oikeutta. Muotoa en jaksanut miettiä, eikä lauseita hioa. Äsken kun vilkaisin, niin huomasin käyttäneeni paljon tarpeettomia liioittelevia adverbejä (suunnattomasti valtavasti) adjektiivija ja muita täytesanoja ja ylimääräisiä päätteitä. Harmittava koko luokioaikani kirjallista tuotantoa vaivaava ongelma. Muutin "pseudo" etuliitteen suomalaiseen vaihtoehtoon "muka", koska minua vaivaa suomenkielipuhdasoppisuus-ideologia, jonka nojalla karsin hienostelevien vierasperäisten sanojen lisäksi oikeutettuja sellaisia. Haluan vain pyytää anteeksi liiallisia adverbejä ja liian pitkiksi venyneitä lauseita.\nTällä sivustolla on vähän jännittämisestä. Luin sen, mutta varsinaisesti en käyttänyt sitä aineistona. Sivustolla on aika yleistä ja monille tuttua tietoa jännittämisestä. En takaa oikeellisuuttakaan.\nLähettänyt Pekka Eskimo klo 12/09/2006 06:18:00 ip. 7 kommenttia:\nJyrki Heikkisen sarjakuva-albumissa "Punajäkälä" on kohtaus:\nMies on kertonut naiselle sairastavansa punajäkälää, ja siitä miten se vaikuttaa. Nainen kysyy:\n-Se voi jatkua hyvässä lykyssä entiseen malliin\nMuuta hyvää Heikkisen albumissa ei sitten juuri olekaan, mutta tuo kohtaus ehkä kuvaa sen, minkä pelkään vakavassa sairaudessa olevan kamalinta. Sen, että jos sillä ei saakaan erityisasemaa ja vapautusta arjesta.\nYlä-asteella ja lukiossa sitä aina koki onnistuneensa kun kuume nousi, eikä tarvinnut mennä kouluun. Nykyään ei saa erityiskohtelua.\nHeikkisen albumista vielä: en käsittänyt siitä juuri mitään. Piirrostyyli on sellainen, ettei hahmoja juuri erota toisistaan. Tarinan seuraamisen mahdottomuus johtuu varmaan osittain taiteellisista pyrkimyksistä ja tarkoituksellisesta vaikeaselkoisuudesta, mutta suurelta osin kerrontatekniikoiden kehnoudesta. Heikkinen käyttää aivan liikaa tekstittömiä ruutuja, jotka eivät kuitenkaan kerro yhtään mitään. Kuvista on vaikea poimia olennaista, ne ovat mielestäni kehnosti sommiteltuja, kiireisiä ja monesti perusteettomia. Lisäksi piirrosjälki on rumaa.\nLähettänyt Pekka Eskimo klo 12/08/2006 09:09:00 ap. Ei kommentteja:\nTunnisteet: sarjakuvat, sitaatit\nIsi on vähän väsynyt sarjakuva-albumista poimittu totuus\n"Tie täydelliseen mielenrauhaan olisi se, että olisi valtavan suuri penis."\n-Ville Rannan sarjakuva-albumista "isi on vähän väsynyt"\nSe on kyllä juuri sellaista sarjakuvaa josta pidän. Oivaltavia arkisia havaintoja. Piirrostyyli on alkuun ehkä vähän raskasta, mutta tuon yllä lainaamani oivalluksen kaltaiset jutut saa uppoutumaan siihen. Ville Rannan sarjakuva-blogikin on huippu.\nJa muuten tuo lainaamani kohta jatkuu osuvalla pohdinnalla siitä, että millaista se olisi, jos olisi valtavan suuri penis.\nLähettänyt Pekka Eskimo klo 12/07/2006 01:34:00 ip. 5 kommenttia:\nMiksi suomalaiset poliisisarjat eivät voi olla yhtä-aikaa jännittäviä ja realistisia:\nMielisairautensa takia tuomitsematta jätetty vakaviin rikoksiin syyllistynyt potilas pakenee pakkohoitopaikastaan. Hoitopaikka tekee poliisille virka-apu pyynnön. Kahden kuukauden kuluttua potilas soittaa poliisille kun hänen rahansa loppuvat, että voisivatko nämä tulla hakemaan hänet kodistaan, jossa hän on koko ajan ollut, josta poliisit eivät ole viitsineet etsiä.\nSiitä on vaikea repiä draamaa.\nMiksi kannattaa lukea muutakin kuin otsikko:\nHelsingin Sanomat otsikoi: "Masennuslääkkeet lisäävät itsemurhayrityksiä"\nSavon Sanomat otsikoi:"Masennuslääkkeet eivät lisää itsemurhia"\nKyse on samasta tutkimuksesta ja kumpikin väite on tosi. Lukijan saamat vaikutelmat ovat vain hyvin erilaiset.\nLähettänyt Pekka Eskimo klo 12/06/2006 08:10:00 ip. 8 kommenttia:\nYritän vähetä, koska:\njos ei ole hartioita ei pidä olla mahaa\njos ei ole pituutta ei pidä olla painoa\njos ei kasva parta ei pidä kaljuuntua.\nLähettänyt Pekka Eskimo klo 12/06/2006 02:07:00 ap. 2 kommenttia:\nKooman , tämänpäiväinen tilitys kauppajonossa kohtaamastaan vastoinkäymisestä saa minutkin pohtimaan kauppajonokäyttäytymistäni.\nOlen äärimmäisen helposti lannistuva ihminen. Kun jonottaessani pitkän jonon keskivaiheilla (jonne olen päässyt jo pitkään jonottamalla) avataan uusi kassa ja takanani jonottavat ihmiset ryntäävät uudelle kassalle jättäen minut nyt puolet lyhyemmän yhä pitkän jononi taaimmaiseksi, harmistun niin kovasti, että menetän itseluottamukseni ja elämänhaluni ja annan periksi huonoille taipumuksilleni, kuten juopottelulle ja syöpöttelylle.\nSen takia minä kaikin keinoin pyrin välttämään sellaisia tilanteita. Kassajonossa ei sovi unohtua ajatuksiinsa, vaan on tarkkailtava valppaasti ympäristöä. Kaupan työntekijöiden olinpaikat ja kulkusuunnat täytyy tiedostaa jatkuvasti. Uuden kassan avaamisen ennustamista vaikeuttaa se, että monesti joutotyöntekijät saattavat käydä kassojensa luona ainoastaan omiaan puuhaamassa. Saattaa pahimmassa tapauksessa erehtyä ryntäämään suljettuna pysyvälle kassalle ja menettää jonotuspaikkansa pitkässä jonossa vain saadakseen joutotyöntekijältä päänpudistuksia. Tällaisen erehtymisen välttämiseksi täytyy kassan suuntaan liikehtivään joutotyöntekijään ottaa katsekontakti. Kun sen saa luotua, täytyy tehdä äänetön kysymys eli kohottaa kysyvästi kulmakarvojaan samalla ehkä avaten suutaan äänettömään kysymykseen. Elettä on hyvä korostaa kassan suuntaan osoittavalla kysyvällä sormella. Jos työntekijä on menossa avaamaan kassaa, tämä nyökkää hiljaa, joten ehdit asemoitua jonon ensimmäiseksi ennen kuin kassa huikkaa: "tännekin kassalle voi tulla"\nP.S. Rita on röyhkeästi ilman lupaa julkaissut kuvan minusta. Pyrkimykseni anonymiteettiin ovat merkityksettömiä jos nenäkkäät yksityisyyden loukkaajat eivät niitä kunnioita.\nLähettänyt Pekka Eskimo klo 12/05/2006 08:08:00 ip. 4 kommenttia:\nTunnisteet: persoonallisuuspatologia, pohdinta, päiväkirja\nHelsingin Sanomien verkkosivuilla tänään uutisoitu tutkimus "Masennuslääkkeet lisäävät itsemurhayrityksiä" saa minut hämmenyksiin. Helsingin sanomat osaa kertoa: "masennuslääkkeiden käytön aikana tehdään 40 prosenttia enemmän itsemurhayrityksiä kuin aikana, jolloin ihminen ei käytä niitä." Kysymys on siis siitä, että joskus masennuslääkkeitä käyttänyt henkilö yrittää itsemurhaa 39% todennäköisemmin itsemurhaa lääkekuurin (voiko sanoa kuuriksi, kun tarkoitan sitä, että sillä hetkellä käyttävät monesti pitkäaikaisestikin) aikana, kuin ilman lääkkeitä. Hämmentävää on myös se, että vaikka itsemurhayrityksiä tapahtuu enemmän, niin onnistuneita itsemurhia 32% vähemmän.\nTutkimusryhmää johtanut oikeuspsykiatrian professori Jari Tiihonen arveli hesarissa, että lisääntyneet itsemurhayritykset voivat osittain selittyä sillä, että heillä on lääkkeitä kotona. Korkeimman itsemurhariskin masennuslääkkeistä aiheutti venlafaksiini hydrokloridi. Kuka muka yrittää itsemurhaa Efexorilla? "Lääkkeen markkinoille tulon jälkeen saaduista kokemuksista yliannostuksesta, vakavimpien yliannostusten on ilmoitettu aiheuttaneen epileptisiä kohtauksia, sinus- ja ventrikulaarista takykardiaa, bradykardiaa, QT-välin pitenemistä sekä haarakatkoksia." Luulisi, että mielummin vaikka hyppäisi sillalta.\nEn tiedä sortuuko HS ylitulkintaan otsikoidessaan "masennuslääkkeet lisäävät itsemurhayrityksiä", koska tutkimuksen abstraktissa todetaan ainoastaan: "Among suicidal subjects who had ever used antidepressants, the current use of any antidepressant was associated with a markedly increased risk of attempted suicide and, at the same time, with a markedly decreased risk of completed suicide and death." Siis ainoastaan associated, kun HS:n käyttämä "lisää" tuntuu viestivän seuraussuhdetta.\nLööppijulkimusta tutkimus saa, koska masennuslääkkeet herättävät intohimoja. Se saattaa jopa vähentää joidenkin ihmisten hoitomyönteisyyttä ja saattaa haitata lääkkeiden oikeaa käyttöä. Mutta koska tutkimus on saanut myös julkisuutta tiedemaailmassa se on varmaan ansioitunut. Maalaisjärjellä kuvittelisi, että jos masennuslääkettä käytetään silloin kun masentuneen masennus on pahimmillaan niin ei ole kovin yllättävää, että masennuslääkkeen käyttö ja kohonnut itsemurhayritysriski esiintyvät samaan aikaan. Toisaalta en tiedä juurikaan masennuslääkkeiden määräämiskäytännöistä ja olen varma ettei se tapahdu niin yksinkertaisesti kuin edellisessä lauseessa esitin. Eikä sekään selitä sitä, miksi itsemurhayritykset epäonnistuvat masennuslääkkeiden käytön aikana.\nPitäisi ehkä lukea se tutkimus. Tai en kyllä jaksa. Koska on itsestään selvää, että psykiatrinen hoito niin sanotusti lisää itsemurhayrityksiä, en usko, että sellainen tutkimus saisi tällaista julkisuutta. Kyllä tässä täytyy siis olla takana jotain muutakin.\nLähettänyt Pekka Eskimo klo 12/05/2006 07:23:00 ip. 1 kommentti:\n"I think it unsportsmanlike to kill children."\nNäin sanoi Hermann Göring psykiatri Leon Goldensohnille Nürnbergin vankilassa. (Goldensohn, Leon: Nuremberg Interviews)\n"Lisätodiste sille, että naisella ei ole sielua, on seuraava. Naista houkuttelee tavattomasti vaikutuksen tekeminen mieheen silloin, kun mies kiinnitä häneen huomiota --onhan naisen elämän koko merkitys ja arvo juuri tässä kyvyssä--, miehelle puolestaan on itsestäänselvää, että hän välttelee naista, joka on hänelle epäystävällinen ja epäkohtelias."\n-Weininger, Otto: Sukupuoli ja Luonne\n"Mies ei ensin ymmärrä mitä tietty nainen hänessä näkee\nMyöhemmin myöskään nainen ei ymmärrä"\n-Liimatta, Tommi : Avainlastu\nLähettänyt Pekka Eskimo klo 12/05/2006 06:57:00 ip. Ei kommentteja:\nKaikesta mitä teen, teen itselleni ongelman.\nTai tarkoitan sitä, että olen taipuvainen riippuvuuksiin, tai ehkä en niinkään riippuvuuksiin vaan väärinkäyttöön. Nimittäin parhaillani väärinkäytän internettiä. Minä vietän kohtuuttomasti aikaa selaillen ja bloggaillen. Tämä on minulle luonteenomainen tapa toimia. Kun ostin impulssiostoksena playstation 2 ja siihen Grand Theft Auto San Andreas pelin pelasin peliä lähes yötä päivää kaksi viikkoa. Se vaikutti haitallisesti todellisuudentajuuni, autolla ajaessa minulle tuli halu ajaa toisia autoja päin ja kävellessä tuli halu kaapata autoja. Viime talvena löysin netistä sivuston, jossa pystyi pelaamaan carcassonne ja settlers of catan pelejä verkossa (http://games.asobrain.com/). Pelasin kaksi viikkoa yötäpäivää. Puhumattakaan sitten miten on tapanani sortua kohtuuttomuuksiin syömisen, alkoholin käytön ja liikunnan kanssa. Minkään kohtuukäyttö on minulle vaikeaa. Jos ei voi saada liikaa, on parempi olla ottamatta yhtään.\nJa nyt parhaillaan bloggailen kohtuuttoman paljon, valvon öitä kytäten tuoreita blogilistalta. Hion suunnitelmia omasta blogi-imperiumistani ja uusista ja uusista blogeista, jotka ovat kertakaikkiaan välttämättömiä maailmalle, ja jos en niitä itse kirjoita niin on vaarana, ettei kukaan muukaan. Vaarana on se, että intoni lopahtaa taas kahden viikon kuluttua, enkä siedä sen jälkeen ajatustakaan bloggailusta. Kohtuuttomuuden periaate on minulle kuitenkin niin rakas, etten oikein edes haluakaan hillitä. Ja kaikenlainen hillittömyys on minulle niin luonteenomaista, etten oikein osaisi olla ilman. Eikä minulla nyt oikein ole elämässä oikeatakaan sisältöä. Tietysti olisi aiheellista tehdän vakavia yrityksiä päästä takaisin kiinni elämänsyrjään, ihmissuhteisiin ja opiskeluun.\nLähettänyt Pekka Eskimo klo 12/05/2006 06:41:00 ip. 2 kommenttia:\nTunnisteet: bloggaus, persoonallisuuspatologia, päiväkirja\nLähettänyt Pekka Eskimo klo 12/05/2006 11:52:00 ap. 4 kommenttia:\nMikähän on kun en saa firefoxilla lisättyä kuvia blogiini. Ei siis tule tähän new post valikkoon noita valintoja, joista lisää kuvat tai italicsit.\nLähettänyt Pekka Eskimo klo 12/04/2006 12:36:00 ip. 4 kommenttia:\nÄiti sanoi: "Anoreksia on minäkuvan häiriö, bulimia addiktio."\nMinä rakastan minun äitiä.\nOlen kuvitellut, että bulimikko on anorektikko, jolla on huono itsekuri. Lihavat ahmijat bulimikkoja, jotka ei osaa oksentaa. Tämä kaikki vain siksi, että oli se tutkimus, että anorektikot on haluttomampia.\nLähettänyt Pekka Eskimo klo 12/03/2006 11:42:00 ip. 3 kommenttia:\nÄiti tarjosi kun kerroin, etten saanut nukuttua. Otin 5 mg tsopiklonia (kauppanimeä en mainitse, etten sorru mainontaan). Se teki mitä lupasi: paransi unen ja heräämisen laatua. Nautinnollisimmaan se oli kuitenkin nukahtaessa. En ole pitkään aikaan kokenut, että vaipuisi uneen niin päättäväisesti ja rauhallisesti. Ei sillä tavalla pakottaen hytkyttämällä itseään lampaitalaskien. Semmoinen unisumupikkuhiljaa valtasi kun makasi sängyssä. Aamulla oli kuitenkin kitkerä maku suussa, mutta ei sen väliä.\nJos kiinnostaa niin tsopikloni kuulu syklopyrroloniryhmään. Se vaikuttaa stimuloimalla GABA4-makromolekyylikompleksin (4 pitäis olla semmonen pikku-ala-kirjain. ) spesifisiä keskushermostoreseptoreja ja sitä kautta säätelee kloridi-ionikanavien aukeamisia.\nTai tälläistä luin pharmaca fennicasta. Kovin tarkkaan en tiedä mitä se sitten tarkoittaa, mutta kirjoitin näin ylös, että paremmin joskus muistaisin kun otan selvää, että mitä se oikeasti tarkoittaa.\nLähettänyt Pekka Eskimo klo 12/03/2006 12:35:00 ip. Ei kommentteja:\nTunnisteet: päiväkirja, tiede\nMenestyinen lottonumeroni on 3. Tietysti lottorivi on vain niin vahva, kuin sen heikoin lenkki. Oleellisinta on siis kiinnittää huomio huonoimpaan lottonumerooni, joka on 35. Miten sen menestymistä saisi parannettua.\nLottoamisen perustelen itselleni niin, että jos todellisuudentaju on niin hauras, että on elämänsä aikana pelännyt avaruusolioiden kaappauksen kohteeksi joutumista, kaulaketjuun kuristumista yöllä ja pommi-iskua kuopiossa niin saa myös toivoa lottovoittoa lauantai-iltaisin.\nLähettänyt Pekka Eskimo klo 12/03/2006 12:06:00 ip. Ei kommentteja:\nKöyhien kanssa ei kannata riidellä. On halvempaa antaa periksi. Köyhällä on varaa ja motivaatio viedä asia oikeuteen, keskituloisella ei. Vaikka voittaisi jutun, koskaan ei tule saamaan takaisin edes omia oikeudenkäyntikulujaan, koska köyhällä ei ole varaa niitä maksaa. Ja köyhän kannattaa aina valittaa; sehän on vain ilmoitusasia.\nEsimerkkejä: köyhä tuo oikeusapujuristinsa mukanaan, kun hän menee keskustelemaan lapsensa mielenterveysongelmista terapeutin kanssa. Hänen työssäkäyvällä ex-miehellään ei ole sellaisiin asioihin varaa.\nKöyhä valittaa jokaisesta puolivuosittaisesta pakkohoitoonmääräämisestään aina korkeimpaan hallinto-oikeuteen asti ja aina vedoten samoihin mielipuolisiin syihin. Juristi auttaa häntä tässä mielellään: hän pistää puolivuosittain samat paperit menemään ja saa sievoisan palkkion tekemättä yhtään lisätöitä.\nMikä muu on suomalaisessa oikeusjärjestelmässä on kakkaa:\nSe, että kuuden vuoden vankilatuomio tarkoittaa kolmen vuoden vankilatuomiota. Se, että tarvitaan vankilaoikeuden erillinen päätös, että vanki tosiallisesti kärsisi koko tuomionsa. Ja siihen päätökseen vaaditaan perusteeksi vangin erityinen vaarallisuus. Kahdenkymmenen vuoden aikana Suomessa on koko tuomionsa kärsinyt vain nelisenkymmentä tyyppiä.\nAjankohtaisohjelma on sitä mieltä, ettei virolaista vankia voi laittaa vankilaan Viroon, koska Virossa tämä joutuisi suorittamaan jopa 2/3 tuomiostaan, eikä pääsisi automaattisesti ehdolliseen puolivälissä tuomiotaan. Se vasta oliskin epäinhimillistä, jos vankilatuomio oikeasti tarkoittaisi, että täytyy ihan tosissaan olla vankilassa. No onneksi pääsee lomille.\nSekään ei ole erityisen kiva, että elinkautinen vankeusrangaistus vain harvoin tarkoittaa edes 18 vuoden istumista. Fouganthine ei tule koskaan olemaan yhteiskuntakelpoinen (eikä voi olla kovin terve mies tuolla nimellä), mutta vapaaksi hänet tullaan päästämään. Tai toinen vaihtoehto on valtion mielisairaalaan keplottelu, joka maksaa varovasti arvioiden 300-600 €/vrk plus sitten oikeudenkäyntikulut jos Nikita haluaisikin valittaa jokaisesta hoitoonmääräämispäätöksestä, joita tehdään kolmen kuukauden välein.\nTietääkö kukaan kuinka paljon Suomessa tehdään rikoksia vuosittain ehdonalaisessa tai vankilomalla? Se ei ole pieni luku. Niin monta rikosta jäisi tekemättä, jos vangit oikeasti pidettäisiin vankiloissa.\nLähettänyt Pekka Eskimo klo 12/02/2006 06:45:00 ip. 7 kommenttia:\n1. Onko puhelinlaskusi alle viisi euroa kuukaudessa?\n2. Onko viimeisin saamasi henkilökohtainen tekstiviesti yli kuukauden vanha? (Äidiltä saatuja tekstiviestejä ei lasketa henkilökohtaiseksi viestiksi, koska äiti kokee lapsensa lapsikseen ei itsenäisiksi henkilöiksi)\n3. Oletko tottunut käymään vessassa ovi auki?\n4. Metelöitkö kohdatakseksi naapureitasi?\n5. Oliko viimeinen kasvojasi koskenut henkilö hammaslääkäri?\n6. Jos ei, niin oliko hän jostain muusta syystä suojautunut kumisormikkaalla?\n7. Jos vastasit "ei" kahteen edelliseen kysymykseen, niin entäs oliko kasvojasi koskettanut käsi nyrkissä?\n8. Jos oli, niin liikutuitko silti kokemastasi läheisyydestä?\n9. Eikös itse asiassa ollutkin niin, että kasvojasi koskettanut nyrkki kuului huomionhakuiseen metelöintiisi heränneelle naapurille?\nLähettänyt Pekka Eskimo klo 12/02/2006 09:32:00 ap. 4 kommenttia:\nTunnisteet: ei mitään, iloton huumori\nTulin tänään junalla vanhempien luo. Sen minkä luulin olevan odotettu peep show 3 olikin kaksi vanhaan osoitteeseen jostain syystä mennyttä tilaamaani dvd-ta, ja laskujen eräpäivä oli mennyt ohitse. Voihan pökäle.\nSami soitti. Pyysi Eeron luokse lettuja paistamaan. Menin. Mutta se meni small talkiksi. Siellä oli joku Eeron kaveri, jonka olen nähnyt ehkä kerran ja sen tuntematon tyttöystävä. Ja Eeron uusi tyttöystävä, jonka olen kyllä nähnyt,mutta nimeä en muista. Hiton yhdentekevää väkeä, Eero on vaihtanut kaveripiirinsä kun erosi entisestään. Siihen entisen porukkaan sopeuduin paremmin. Mitähän sillekin kuuluu.\nSamista pidän todella, mutta hänen kanssaan keskustelu on vaikeaa, kuin se olisi minulle mieliksi. Tai minä koitan olla mieliksi. Se on kuin ulkoa-opeteltua keskustelua. Nyt kun ei ollut edes semmoista humalaista räkätysnaurua. Kun kahdeksannesta luokasta lähtien on hauskanpitoon liittynyt alkoholi, niin ei yhdessäolo tunnu nykyään luistavan ilman. Kukaan ei muista, että miksi silloin tutustuttiin, ja minkälaisia ihmisiä itse kukin silloin oli.\nLähettänyt Pekka Eskimo klo 12/01/2006 10:49:00 ip. Ei kommentteja:\nLähettänyt Pekka Eskimo klo 12/01/2006 09:05:00 ap. 3 kommenttia:\nMinä haluaisin olla yrittäjä. Oikeastaan haluaisin olla sivutoiminen yrittäjä. Kaikkien pitäisi olla sivutoimisia yrittäjiä. Se pitäisi tehdä helposti, niin että jos on työmatkalla tyhjiä paikkoja henkilöautossa niin pitäisi ryhtyä kuljetusyrittäjäksi ja koittaa myydä niitä paikkoja sopuhintaan.\nJos omistaa hienon kotiteatterijärjestelmän, pitäisi olla helppo mahdollisuus hankkia lisärahoitusta sen osamaksuihin järjestämällä pieniä elokuvanäytäntöjä kotonaan. Jos lämmittää uunin niin voisi samalla kertaa leipoa kaksi pellillistä ja myydä toisen.\nKäsittääkseni leipominen onkin mahdollista, koska pieniä määriä saa leipoa ja myydä myyjäisissä. Teattereihin ja kuljetuksiin liittyykin jo monimutkaisempaa byrokratiaa. En tiedä mitä ratkaisuja siihen voisi olla, mutta jotain täytyisi löytyä.\nKohdemarkkinointihan täällä internetissä helposti onnistuu. Tietenkin pienille paikallisille markkinoille on helpompiakin mainospaikkoja, kuten lähimarketin ilmoitustaulu. Internetin maksujärjestelmissä olisi kyllä yksinkertaistamisen varaa. Tai siis kehittämisen varaa. Toivon, että EU:n kautta saataisiin joku euroopan laajuinen verkkopankkipalvelu, jolla voisi helposti maksaa vaikka saksasta ostettavat tuotteet ilman luottokorttia. Hitottaa kun nykyään ei suomen nordeasta pysty maksamaan ruotsin nordeaan ilman kauheita härveleitä ja maksuja.\nYrittäminen on luultavasti paljon helpompaa ja yksinkertaisempaa kuin kuvittelenkaan, mutta silti päähäni on iskostunut kuva, että jos vähänkään lähtee yrittämistä kokeilemaan niin kohta olet korvia myöten lainoissa, luottokorttia et tule saamaan ikinä, eikä kela eikä sossu anna rahaa edes ruokaaan lapsille.\nLähettänyt Pekka Eskimo klo 12/01/2006 07:57:00 ap. Ei kommentteja:


sunnuntai 19.8.2018 | 23:58\nLUE NÄKÖISLEHTEÄ LUE NÄKÖISLEHTEÄ (KE) LEHTIARKISTO\nKalajokilaakso+ etusivu Yhteystiedot Mediatiedot Palaute Videot Rekisteröi digi käyttöösi KJL Kesälehti 2018 MatkailuMammutti-liitelehti\nKalajokilaakso+ | ti 12.6.2018 klo 13:14\nOululainen keskustan kansanedustaja Mirja Vehkaperä on vahvistanut siirtyvänsä eduskunnasta Euroopan parlamentin jäseneksi. Paikka Brysselissä vapautui, kun eduskuntaan palaavan Paavo Väyrysen varasijalla ollut Mikael Pentikäinen jätti eropyyntönsä jäsenyydestä tiistaina.\nVehkaperä lähtee Brysseliin koko perheen kanssa. Hänellä on puolisonsa kanssa kaksi lasta. Käytännön järjestelyt töiden sujuvaan aloitukseen ovat jo käynnissä. Todennäköisesti työt käynnistyvät viikon sisällä.\nVehkaperältä vapautuva kansanedustajapaikka kuuluu kalajokiselle Eija Nivalalle. Hän julkisuudessa ilmoittanut pyytävänsä tehtävästä vapautusta, koska tuli valituksi Ylivieskan kirkkoherraksi. Eduskuntaan nousee näin ollen raahelainen Hanna-Leena Mattila.


Tony Hawkin Skate Jam -elokuva iOS julkaistaan 13. joulukuuta » Sivusto älypuhelimista, ohjeet, vinkit, luokitukset.\nTony Hawke on legendaarinen rullalautailija, jolla on oma tuotemerkki videopeliteollisuudessa. Nyt hän on päättänyt julkaista täysin uuden pelin mobiililaitteille.\nPelin nimi on Tony Hawk's Skate Jam, ja se julkaistaan 13. joulukuuta. Android -versio julkaistaan samana päivänä. Kohdassa App Store olevan sivun mukaan peli on ilmainen, mutta sillä on sovelluksen sisäisiä ostoksia.\nTämän lisäksi vähän tiedetään, koska pelin virallinen esittely on vielä tulossa. Sovellussivun mukaan pelissä on yli 15 luistelupuistoa ja 3 pelitilaa. Lisäksi pelissä voit kerätä kymmeniä Birdhouse-rullalautoja ja seurata maailmansijoitustasi.\nTässä ovat pelin pääkohdat:\nGlobaalit skate jam -turnaukset.\nKatu-, puisto- ja pystysuorat luistelulajit ja kymmeniä Birdhouse-rullalautoja kerättäväksi.\nTony Hawkin Skate Jam asettaa uuden palkin aitoja temppuja, hallintalaitteita ja musiikkia varten liikkuvassa luistelupelissä Tonyn ansiosta.\nPeli painaa jopa 1,4 Gt. Sitä tukevat iPhone, iPad ja iPod touch iOS 8.0 ja uudemmat.\nTony Hawkin Skate Jam – ilmainen


Muusikoiden.net - Keskustelu - Tulosta (#8995380)\nAihe: Carry The Black Cross -\nAika: 16.11.2009 12:52 (muokattu 16.11.2009 12:54)\nSH1THEAD: Pidit tai inhosit, pyydän nöyrästi jättämään kommentin.\nNo kun kerran pyysit ja biisin kuuntelin (Purification, By my Side soi taustalla), niin kommentoidaan sitten.\nKuulostaa ihan siltä, että mitään oikeata ideaa musiikissa ei ole. On vaan kuunneltu niitä samoja väsyneitä metallibändejä, joilta lainattu lähes kaikki. Sitten näitä lainattuja elementtejä on lätkitty päällekkäin geneeristen biisirakenteiden tueksi.\nOlisi kiva kuulla oikeasti noiden bändikisa,studio jne hehkutusten sijaan, että mikä tähän musiikkiin on inspiroinut? Nyt kuulostaa siltä, että touhuun on inspiroinut joku halu kuulua metallibändiin ja vähän pitää hauskaa kun soittaminen on hauskaa. Jos haluaa tehdä rankkaa musiikkia, niin elämässä on vähän rankempia asioita ottaa vaikutteiksi kuin Kouvolalainen opiskelija-arki ja leikkaa-liimaa metallibändit.\nJaa niin joo. Promokuvien ottamista miettisin kaksi kertaa jos bändin ulosanti niiden kohdalla on tuollainen. Syysilmassa rivissä seisoskelevat opiskelijat ei ole edes promomielessä mikään hyvä idea, ja vielä vähemmän tukee bändin visioo (mutta eihän sitä edes ole, hah).\nSori nyt negailusta, mutta kun mun mielestä koko paketti kusee ihan täysin. Ensi kerralla kun meette sorvaan biisejä, niin kannattaa miettiä, että onko ne omat tekeleet sellaisia, että niitä kuuntelisi joku mielummin kuin musiikillisia esikuvianne.\nLoppukaneettina kuitenkin suosittelen kuuntelemaan mielummin levy-yhtiön setiä kuin esim. meikälästä. Ekstra käteinen ei ole ikinä pahiteeksi, ja omaperäisyydellä ei kovin usein rahoiksi lyödä.


Taivaallisen makuinen vegaaninen tofu-nuudelihässäkkä - Toptaste.fi\nOlen vähentänyt lihansyöntiä jo useamman kuukauden ajan ympäristö- ja terveyssyistä. Eikä se tunnu edes haastavalle. Kannattaa vain lähteä rohkeasti kokeilemaan erilaisia vegaanisia ja kasvisruokia. Tästä vegaanisesta tofu-nuudelihässäkästä tuli esimerkiksi aivan taivaallista!\n1 rasia Apetit Thaiwok Tuoreksia (tai 200g vapaavalintaisia kasviksia)\n½ Jalotofua, marinoitu\n½ rasia Silmusalaattia\n1 paketti nuudeleita 90g (Esim Mama)\nValmistelu: Kuivaa tofu huolellisesti talouspaperilla. Kuutioi halutun kokoisiksi suupaloiksi. Hienonna valkosipuli, chili ja inkivääri. Raasta pestyn limetin kuori. Purista limetin mehu.\nKypsennys: Paista tofu pannulla pienessä öljytilkassa ja siirrä syrjään. Lisää loput öljystä pannulle ja kuullota valkosipuli. Lisää inkivääri ja chili. Lisää Tuorekset. Kaada sekaan soijakastike, sokeri, limetin kuoriraaste ja limetin mehu. Anna paksuuntua. Lisää tofukuutiot. Keitä 6 desiä vettä ja kaada vesi eri astiassa olevien nuudeleiden päälle. Odota 3 minuuttia. Siivilöi nuudelit ja lisää ne ruokaa. Viimeistele Silmusalaatilla ja tuoreella korianterilla.\nItsellä tämä menee heittämällä suosikkeihin. Testatkaa ja kertokaa mitä tykkäisitte!


Spirometria - Pikkujätti\nPikkujätti / Palvelut / Lapsen allergian ja astman hoito / Spirometria\nSpirometriatutkimus on kouluikäisillä ja aikuisilla standardoitu tutkimus jolla voidaan saada tietoa keuhkojen toiminnasta ja mahdollisesta astmasta.\nLapsi hengittää suukappaleen kautta spirometrialaitteeseen. Spirometrialla mitataan keuhkojen tilavuutta ja ilmavirtausta ja näiden muutoksia annettaessa hengitykseen vaikuttavaa lääkeainetta. Tutkimus on kivuton ja voidaan tarvittaessa yhdistää rasitustestiin. Tutkimuksen suorittaa sairaanhoitaja.\nSpirometria ja spirometria juoksurasituskokeella


Yhdysvallat kieltää toistaiseksi naudanlihan tuonnin Brasiliasta – syynä kuluttajien suojelu - Ulkomaat - Uutiset - MTV.fi\nYhdysvallat kieltää toistaiseksi naudanlihan tuonnin Brasiliasta – syynä kuluttajien suojelu\nUlkomaat Julkaistu 23.06.2017 06:40\nYhdysvallat on päättänyt toistaiseksi kieltää brasilialaisen lihan maahantuonnin. AFP / Lehtikuva\nYhdysvallat ilmoitti torstaina kieltävänsä toistaiseksi tuoreen naudanlihan tuonnin Brasiliasta elintarviketurvallisuutta koskevien huolien takia.\nMaatalousministeriön mukaan kielto on voimassa niin kauan kuin "tyydyttävät korjaavat toimet on toteutettu".\nMaatalousministeri Sonny Perduen mukaan Brasilia on pitkään ollut Yhdysvaltain kumppani, mutta Perduen mukaan hänen ensimmäinen tehtävänsä on suojella yhdysvaltalaisia kuluttajia.\n– Sen (suojelemisen) olemme tehneet keskeyttämällä lihan tuonnin, ministeri sanoi tiedotteessa.\nBrasilialaisen lihan laadusta nousi kohu aiemmin tänä vuonna sen jälkeen kun paljastui, että kymmeniä terveystarkastajia oli lahjottu päästämään myyntiin pilaantunutta lihaa. Useat maat ilmoittivat skandaalin synnyttyä laittavansa brasilialaisen lihan tuontikieltoon.\nYhdysvaltain maatalousministeriön tiedotteen mukaan kaikki Brasiliasta tuotu liha on tarkastettu maaliskuusta lähtien eli siitä lähtien kun skandaali sai alkunsa. Tarkastusten perusteella 11 prosenttia brasilialaisesta lihasta on hylätty. Muista maista tuodusta lihasta on puolestaan hylätty yksi prosentti.\nBrasilia on maailman toiseksi suurin lihantuottaja maa, suurin on Yhdysvallat, käy ilmi Yhdysvaltain maatalousministeriön datasta.\nBrasilia pyrkii pelastamaan skandaalin keskellä olevan lihateollisuutensa 23.3.2017\nYhdysvaltalaislähde: Pohjois-Korea testasi rakettimoottoria FBI: Michiganin poliisipuukottaja oli yrittänyt ostaa aseen


Nuoria lis�� mukaan SM-lavoille? L�hetetty 24.03.09 22:15 Karma: 2 Nuorten voimanoston SM-kilpailuissa nuorten nostajien m��r� on vakiintunut noin 60 nostajan tasolle. Vuonna 2009 nostajia osallistui SM-kisoihin alle 60. Keskustelua on k�yty erityisesti nuorten naisten ja alle 17-vuotiaiden miesnostajien saamisesta mukaan SM-kisalavalle saakka, mutta mill� keinoin. Ker�sen Asko soitteli, ett� l��kkeeksi voitaisiin periaatetasolla ajatella nuorten innostamista sek� kisakynnyksen madaltamista. T�rkein ty� tehd��n varmasti seuroissa ja saleilla innostamisen suhteen, joten siin� komppaan Kvistin Jonea. Nuorisojaoston Sohlmanin Sepin ja Auvisen Jyrkin mukaan liittotasolla on syyt� tehd� jotain nostajam��rienkin lis��miseksi. Er�s ajatus on ollut muuttaa vuoden 2010 (jos syyskokous p��tt��) nuorten SM-kisoja seuraavasti:1) Perustetaan naisille N20 ik�luokan sijaan kansainv�lisen mallin mukaiset ik�luokat eli 18- ja 23-vuotiaat. 2) Asetetaan 23-vuotiaille naisille tulosrajat. Sen sijaan 18-vuotiaille riitt�� yksi kansallisen tason voimanostokilpailu, jossa nuori on tehnyt hyv�ksytyn tuloksen.3) Pidet��n miehill� nykyiset ik�luokat 17-, 20- ja 23-vuotiaat, mutta poistetaan 17-vuotiailta tulosrajat kokonaan.Mit� mielt� foorumilla ollaan t�st� kehitelm�st�?\nViimeksi muokattu: 24.03.09 22:16 Jari Rantapelkonen.\nRekister�itym�tt�m�t k�ytt�j�t eiv�t voi j�tt�� viestej�. #427\nVs:Nuoria lis�� mukaan SM-lavoille! L�hetetty 25.03.09 21:16 Karma: 9 Olen Randyn esityksen takana. Kannattaa kokeilla. T�m� on asia, josta on syyt� olla oikeesti huolissaan, jos haluamme, ett� lajilla on jatkuvuutta.My�s -17v pojilla pit�� olla kisa alla, jotta voi osallistua sm-kisaan. Pystymett�st� ei sm:iin voi ket��n ottaa. S��nn�t pit�� tuntea.\nRekister�itym�tt�m�t k�ytt�j�t eiv�t voi j�tt�� viestej�. #429\nTimBe Salminen (J�sen)\nVs:Nuoria lis�� mukaan SM-lavoille? L�hetetty 26.03.09 10:49 Karma: 2 Timo "TimBe" Salminen l�hetti keskusteluun t�llaisen meilin.Tuli muutama idea: Kuten Jonekin on monesti tuonut esille, niin kyll�h�n homma t�ss�kin tapauksessa l�htee seuratasolta ja oikeastaan ainoa mit� liitto voi (ja mit� liiton pit��) tehd� asialle on kannustaa seuroja aktiivisuuteen. Menetelmin� esim: - Nuorten (ainakin alle 17v) kisoista 1.5x/tupla/tripla pisteet voimamaljaan- SM-osallistumismaksujen poistaminen/v�hent�minen alle 17v nuorilta- Lisenssimaksun poistaminen/v�hent�minen alle 17v nostajilta- Vuosimaksun v�hent�minen seuroilta samassa suhteessa mit� heid�n uusia nostajiaan osallistuu nuorten SM-kisoihin- Muita yll� olevien ehdotusten kombinaatioita & variaatioita. Paras tapa motivoida ihmisi� on (valitettavasti) raha ja se n�kyy my�s yll� olevissa ehdotuksissa. Haittapuolena on tietysti se, ett� se n�kyy budjettivajeena liiton kassassa. Toisaalta, mik�li osallistumismaksujen & lisenssimaksujen puolittaminen tuplaa osallistujam��r�n, niin saldo on nollilla ja tulevien vuosien budjetin odotusarvo ainakin nousee hieman -timBe\nRekister�itym�tt�m�t k�ytt�j�t eiv�t voi j�tt�� viestej�. #430\nVs:Nuoria lis�� mukaan SM-lavoille? L�hetetty 26.03.09 13:03 Karma: 4 Lisenssin hinta 17 v. ik�luokassa kilpaileville on ollut jo vuosikausia 1/2 normaalista lisenssin hinnasta.Samoin SM-kisojen osanottomaksu on t�ss� ik�luokassa alle puolet muilta peritt�v�st� osanottomaksusta.Voimamaljapisteiden kanssa olen hieman eri mielt�. Olemme varmasti kaikki yht� mielt� siin�, ett� nuorten mukaan saaminen l�htee seuroista. Mielest�ni siihen ei pit�isi tarvita t�llaista ylim��r�ist� "porkkanaa". Kyll� se ty� pit�isi l�hte� seurav�en omasta halusta ja aktiivisuudesta nuorten parissa.\nViimeksi muokattu: 26.03.09 13:05 Kalevi Sorsa.\nRekister�itym�tt�m�t k�ytt�j�t eiv�t voi j�tt�� viestej�. #431\nVs:Nuoria lis�� mukaan SM-lavoille? L�hetetty 26.03.09 15:20 Karma: 0 Kalevi Sorsa kirjoitti mielest�ni asiaa.Kun lisenssimaksu ja osallistumismaksu ovat jo nyt ALEsa alle 17-vuotiaille, ei osallistuminen en�� ole rahasta kiinni. Tosiasiassa useat seurat viel� lis�ksi sponsoroivat nuoria matka/y�pymis jne -kustannuksissa.Tulosrajan poistaminen voisi potkia joitakuita eteenp�in, mutta kannatan silti ainakin yhden kansallisen kisan k�ymist�. Muistan seuramme alkuajoilta tilanteen, jossa melkein kaikki nuoret nostajat tulivat Raumalta, niin kateuden puuskassa ehdotettiin jopa koko nuorten sarjojen voimamaljapisteiden poistoa. Niin se maailma muuttuu.Alle 17-vuotiaitten saaminen kilpailutoimintaan on kinkkinen juttu. Yksitt�isi� nostajia saa tuskin ollenkaan. Onnekkaimmat tilanteet ovat sellaisia, ett� on porukka samanik�isi� nuoria, jotka kimpassa ovat harjoitelleet jonkin aikaa (yleens� saleilla erilaisia mikkihiiriliikkeit� vempaimissa). Kun sellaisen PORUKAN samanmielisi� saa ohjattuun treeniin, niin se poikii jo muutaman lupaavan nostajan. Yksitt�iset nuoret ovat liian ujoja ja s�ikkyv�t kun isot (heid�n mielest��n) tosi nostajat �helt�v�t suurien rautojen kimpussa. Olisi osattava aidosti mukautua nuorten ajatusmaailmaan ja meininkiin. Set�m�inen asenne, ett� kattos nyt kuinka rautaa pit�� oikeesti liikuttaa, ei useinkaan mene perille (se asenne puree sitten vitsin� hieman vanhemmille, eli yli kakskymppisille).\nRekister�itym�tt�m�t k�ytt�j�t eiv�t voi j�tt�� viestej�. #432\nVs:Nuoria lis�� mukaan SM-lavoille? L�hetetty 26.03.09 18:34 Karma: 0 Mielest�ni alle 17 vuotiailelle ei tulisi olla tulosrajaa,mutta tehty tulos kyll�.On haasteelista saada juniori nostaja kisalavalle osalla kokemusta kisaamisesta on niin v�h�n.T�m� asia kun muuttuisi niin nostajia tulis lis�� sarjoihin ja taso sek� SM tittelin arvostus samalla nousisisi nuorten keskuudessa.jotakin pit�isi keksi� jotta lajimme jatkuisi ja tulevaisuudessakin arvokisoista tulisi mitaleja.\nhttp://jannehakala.blogspot.fi/\tRekister�itym�tt�m�t k�ytt�j�t eiv�t voi j�tt�� viestej�. Page: << Alkuun < Edellinen 1 2 3 Seuraava > Loppuun >>


Nurkkaanajettu: Jotain muutakin kuin paperiaskartelua\nJotain muutakin kuin paperiaskartelua\nVuosi sitten toteutin joulukorttini lähinnä 3D tekniikalla, leimasimista oli jonkinmoinen aavistus, muttei ollut vielä hurahdusta tapahtunut. Enemmän näpertelin kaikkea muuta kuin paperia.\nTämä kranssienteko on ollut harrastuksena joulun alla seitsemän vuotta. Ensimmäisenä vuonna tein kransseja 75 ja tänä vuonna jaksoin tehdä ainoastaan 17. En ole tähän kursseja käynyt, mutta ihan hyvin onnistuu :) Kuvat näyttävät tosi tyhmiltä, ovat paljon nätimpiä oikeasti, kuvasin yöllä ja en saa värejä oikeiksi en sitten millään.\nNäitä on kiva viedä/antaa joulukukan sijasta, kaikilla kun tuntuu joulukukkia olevan monenmoisia. Näitä siis osataan jo vuosi vuoden jälkeen odottaa, joten pitihän näitäkin tehdä vaikkei olo ole ollut ihan ok.\nKranssien tekemisessä on myös sellainen jännä fiilis siitäkin syystä, että isomummua tulee muisteltua aina näitä tehdessä. Isomummu oli aikoinaan kukkakauppias, joten hän on myös näitä kransseja tehnyt joulun alla aivan kyllästymiseen asti.\nLähettänyt Miia klo 12.21\nOikein kauniita ovat ja hyvä että olet jo sellaisessa kunnossa, että jaksat tehdä!\nMinäkin joskus tein, tuijasta tulee ihania eikä pistele yhtään tehdessä!\nLaitoitko liimapistoolilla nuo helmet?\n19. joulukuuta 2008 klo 12.44\nMeillä tosiaan sairastettu yhteen kertaan oksennustauti ja sitten vielä kehkoputken tulehduksessa ollaan oltu (minä edelleen kuumeessa). Poika kävi päivän koulussa ja tuli oksentaen kotiin...että näin.\nLiimapistoolilla laitan helmet kiinni tosiaan. Ja ekaa kertaa tein näitä hanskat kädessä, aikaisemmin tein ilman kun en osannut muka sitoa kuin paljain käsin ja aina oli kädet verillä :) Jotain positiivistakin kehitystä siis tapahtunut :D\n19. joulukuuta 2008 klo 13.01\nTodella kauniita ovat kaikki.Itse tein viime vuonna muutaman kranssin.\nToivottavasti paranette jouluun mennessä =)\n19. joulukuuta 2008 klo 14.44\nIhania kransseja ja kyllä kuvatkin ovat ihan kelvollisia.Kelpaa noita viedä joulutervehdykseksi.\nJuuri lähti yksi nuhanenä hoidosta.\n19. joulukuuta 2008 klo 16.17\nKauniit kransseja olet tehnyt. Täällä myös yksi sairaslomalainen.\nTuuheita ja kauniita! Ihan tuntee niiden tuoksun:))\n20. joulukuuta 2008 klo 14.48


Golfilla käytiin kierroksella - Lähilehti\nJulkaistu 16.10.2019 16.10.2019 kirjoittanut Lahilehti1\nGolfilla käytiin kierroksella\nVanhustenviikon kunniaksi Hartola Golf kutsui senioreita kaunista pelikenttää kiertämään. Kolme henkeä lähti matkaan jalan, muut junakyydillä. Sää suosi ja maisemakierros ruskan väreissä oli näkemisen arvoinen. Golf-harrastus tuo kauden aikana noin 10.000 vierailijaa kuntaan. Golf-junatapahtuma oli historian ensimmäinen. Tera Heinonen ajoi edellä ja ohjasi reittiä, joka kulki hieman varsinaisen pelikentän sivussa.\nEnsimmäinen pysähdys oli historiallisessa paikassa, jonka esitteli Esa Kiuru.\n– Vuonna 1990 valmistuivat ensimmäiset 9 väylää ja meitä pelaajia oli vajaat kymmenen siinä vaiheessa, itse olin ”sairastunut” vakavasti golfaamiseen ja niitä yhdeksää reikää tahkottiin lähes päivittäin. Aina, kun tultiin illalla pelaamaan, Paavo Nyrjä tuli koiransa kanssa tarinoimaan. Hänen muistokseen kentän kauneimmalla paikalla olevaan luonnonkiveen kiinnitettiin laatta. Tästä kenttä aukesi joka suuntaan ja tässä Paavo kävi mielellään.\n– Maa-alueen omistaa tällä hetkellä golfkenttää varten perustettu Hartola Golf Oy. Kentän omistajina on yli 300 yksityishenkilöä. Myös parisenkymmentä yritystä omistaa golfosakkeita, kertoi Heinonen.\nGolfista liikuntamuotona kertoo jotain se, että nykyisen 18-reikäisen kentän kiertävä tulee kävelleeksi noin 10 km. Kierroksen tavoiteaika on noin 4,5 tuntia.\nKentän korkeimmalla kohdalla pysähdyttiin grillin ääreen makkaroita nauttimaan ja ruskaa ihailemaan. Ja lajiin perehtyneet Kiuru ja Heinonen näyttivät, miten aloituspallo lähtee driverilla kohti greeniä.\n– Golfissa pyritään saamaan pallo tästä aloituspisteestä reikään mahdollisimman vähillä lyönneillä. Palloja lyödään tosi pitkälle, siksi tarvitaan näin iso kenttä. Avauslyönnin tavoite on yli 200 metriä. Kun koko kroppa on lyönnissä mukana, lähtee pallo pitkälle. Kenttäsuunnittelijan optimitulos tälle kentälle on 72 lyöntiä, opasti Heinonen.\nJuna puksutti takaisin klubille, joka on kaikille avoin kahvila-ravintola. Heinonen toivotti kaikki tervetulleiksi tutustumaan klubiin ja lupasi, että vanhustenviikon tapahtumasta tulee perinne.\nKuvassa: Maisemat kentän korkeimmalta kohdalta olivat avarat.\nEdellinen artikkeliEdellinen Yrittäjien sähköiset aamukahvit\nSeuraava artikkeliSeuraava Janille SM-pronssia


LAIMINLYöNTI AIHEUTTAA PARISUHDEONGELMIA - VANHA - 2022\nPari puvussa? Kriisi saapuu\nHän on kotona haalareiden, tossujen, meikkien poiston ja karvaisten hiusten kanssa, ja Hän, joka ei välitä lainkaan piippaavasta vatsasta, kasvavasta partasta ja kaikkialla läsnä olevasta valkoisesta sukasta. Klassikko, joka saattaa kuitenkin vaarantaa yhden suhteen perustekijöistä: eros.\nVarmasti naisilla tämä on "silmiinpistävämpää", koska vartalon ja ulkonäön hoito on perinteisemmin annettu hänelle, mutta jopa huolimaton mies, lähellä asuville, on oma vaikutusvoimansa, ilmeisesti negatiivinen.\nNäissä tapauksissa meillä on tapana sekoittaa läheisyys ja laiskuus, jakaminen huolimattomuuteen ja epäkunnioitukseen toista kohtaan. Puhtaasti ulkoinen ilmentymä, joka kuitenkin edellyttää hyvin erityisiä henkisiä prosesseja, jotka johtavat harvoin rikkoutumiseen tai huomion etsimiseen kahden hengen ulkopuolella.\nKoska on perustavanlaatuista ja luonnollista tuntea pariskunta tilaksi, jossa hän voi ilmaista itseään vapaasti jokapäiväisessä elämässä, ei pidä unohtaa, että hoito ei ole ristiriidassa mukavuuden kanssa, ja on myös aina pidettävä mielessä, että kumppani halusi aluksi "myös" ulkoasullemme. Vaikka on totta, että vuosien varrella väistämättä muutumme, on myös totta, että itsehoito on riippumaton iästä ja ajan kulumisesta. Sanat: undefinedwords: undefined\nSukupuoli: koolla on väliä\nNaiset ja seksi: yleisimmät eroottiset fantasiat\nRuoka ja seksi: kaikki keittiössä!\nTop 10 syytä, miksi miehet lopettivat\nTunnisteet: Vanhemmuus Uutiset - Gossip Asianmukaisesti\nKuinka houkutella positiivista energiaa kotiisi ja elämääsi\nTärkeä huomautus: alfemminilen blogit siirretään WordPressiin. Tallenna blogisi ja menetä tietoja noudattamalla ohjeita.\n60 jäähyväislausetta kuolleen ystävän muistoksi\nLasten museo syntyi Milanossa!\nRevitalift Laser X3, L'Oréal Parisin kaksinkertainen maailmanlaajuinen ikääntymisen estohoito: kokeillut käyttäjät\nPuolipysyvä meikki: kun meikki seuraa sinua päivällä ja yöllä\nOnnettomuus Fiorellon skootterilla\nBelén ja Stefano New Yorkin valloitukseen\nArisa voittaa Sanremon\nCopyright 2022 https://healthmens.org Pari puvussa? Kriisi saapuu


Metsien hiilikompensaatiomarkkinat ovat uhka Suomelle – Bioenergia ry\nMetsien hiilikompensaatiomarkkinat ovat uhka Suomelle\nMetsien hiilikompensaatiomarkkinat uhkaavat metsiin perustuvan kierto- ja biotalouden toimintaa ja kehitystä. Asian pitäisi kiinnostaa laajasti suomalaisia, koska metsäala on edelleen Suomessa keskeinen työllistäjä ja hyvinvoinnin tuottaja. Lisäksi on valitettavasti todettava, että metsiin perustuvat hiilikompensaatiohankkeet eivät Suomessa toteutettuna aikaansaa mitään uutta ilmastonmuutoksen torjuntaan. Sitä vastoin ne voivat olla haitallisia ilmastolle isossa kuvassa tarkasteltuna.\nHiilikompensaatioiden logiikka ilmastonmuutoksen vastaisessa taistelussa on ylipäätänsä hyvin kyseenalainen. Ilmastonmuutoksen torjunnassa tärkeintä on päästöjen vähentäminen, mutta hiilikompensaatioiden ideana on käytännössä kannustaa nykyisen kulutuksen ja päästökehityksen jatkamiseen. Kuluttajalle tarjotaan rahaa vastaan hyvää omaatuntoa, vaikka hän lentäisi jatkuvasti vapaa-ajallaan kaukomaille. Yrityksille puolestaan tarjotaan keinoa puhdistaa omaa imagoaan, vaikka metsien hiilinielut raportoidaankin ilmastopolitiikassa eri maiden, esimerkiksi Suomen hyväksi. Olisi johdonmukaista, että samoja ilmastohyötyjä ei käytettäisi moneen kertaan.\nIlmastonmuutoksen torjunnassa on tärkeää ylläpitää metsien hiilinielua ja kasvattaa metsien hiilivarastoa. Tähän tarkoitukseen on jo valjastettu suomalainen metsäpolitiikka ja EU:n ilmastopolitiikka. Yhteinen EU-ilmastopolitiikka asettaa kunkin jäsenvaltion hiilinieluille tason, joka saavutetaan, tehtiin yksityisen rahan hiilikompensaatiohankkeita tai ei. Jos Suomessa mennään hiilinielujen kasvattamisessa tavoitteen yli, yhteisen ilmastopolitiikan seurauksena esimerkiksi Puola voi rahaa vastaan tinkiä omasta tavoitetasostaan.\nKuka saa hyödyn?\nKuka sitten hyötyisi metsien hiilikompensaatioista ja niiden markkinoiden kehityksestä? Vastaus on fossiilisia raaka-aineita käyttävä teollisuus sekä ne metsänomistajat, jotka eivät halua metsiään hyödyntää. Fossiilisiin perustuva teollisuus saisi metsistä keinon lykätä omia päästövähennyksiään, ja passiiviset metsänomistajat saisivat mahdollisesti rahaa vastikkeetta. Keskimääräinen suomalainen metsänomistaja ei taatusti hyödy siitä, että suomalainen metsäteollisuus supistuu raaka-aineen saatavuuden heikentyessä.\nEdellä mainittujen näkökulmien valossa onkin kummallista, että maa- ja metsätalousministeriö vielä tammikuussa näki hiilikompensaatiohankkeissa lähinnä positiivisia mahdollisuuksia. Ministeriön suusta kuultiin, että ”hiilikompensaatiohankkeet voivat monipuolistaa maataloustuottajien ja metsänomistajien ansaintamahdollisuuksia ja vaikuttaa sitä kautta myönteisesti aluetaloudelliseen kehitykseen”. Aluetaloudellista vaikutuksista vielä todettakoon, että metsien käyttämättä jättämisen arvoketju on huomattavasti lyhyempi kuin nykyinen malli, jossa metsiä hoidetaan, puuta korjataan, puusta jalostetaan kysyntää vastaavia ilmastoystävällisiä tuotteita ja tuotteet saatetaan kysynnän ohjaamina maailmanmarkkinoille.\nYhteenvetona esitän toiveen, että suomalaiset päättäjät punnitsisivat tarkkaan suhtautumistaan hiilikompensaatioihin ja tutustuisivat niiden todelliseen ilmastopoliittiseen vaikuttavuuteen.\nHaluatko kuulla lisää päästökompensaatioista ja hiilensidonnasta? Teemaan syvennytään Hiilensidonta 2021 -tapahtumassa 11.5.2021.\nTutustu tarkempaan ohjelmaan ja ilmoittaudu mukaan!\nMatti Mäkelä on Metsäteollisuus ry:n kotimaan metsäasioiden päällikkö.


Mitä onkaan tämä harmaa kura - Page 5 — Tekniikan Maailma\nKun tiedämme että suomen maanteille levitetään liki miljoona tonnia hiekkaa vuodessa, joka vastaa liki sataatuhatta kuorma-autolastia, on nastojen kuluttama aines 1/21 osa tästä määrästä.\nFanaatikkojen mielestä, tällä ei ole mitään tekemistä pölyn kanssa. Idioottikin ymmärtää tämän hiekkamäärän yhdessä suolan kanssa jauhautuvan pääosin pölyksi meidän autoilijoiden iloksi.\nUnohtaa ei pidä sitä, että huonokitkainen rengas ilman nastoja on jatkuvassa luistotilassa, joka sitten yhdessä hiekan kanssa, on aivan kuin renkaassa olisi hiekkapaperivyö jolla sitten jyrsintää kiitettävässä määrin harrastetaan.\nOlisikin hyvin toivottavaa, että meidän rajallisia soraharjuja säästettäisiin järkevämpiin tarkoituksiin kuin siihen, että mahdollistetaan kitkarenkailla varustettujen autojen liikennöinti.\nSuolasta sen verran tiedoksi että teillemme levitetään lannoiteteollisuuden jätettä joka kuulemma toimii vielä -15 pakkasasteessa, ja joka syövyttää haponkestävästä teräksestä tehdyt suolanlevittimet 3-4:ssä vuodessa vaihtokuntoon. Aine pitäisi muuten hävittää ongelmajätteenä, ja voi vain kuvitella mikä vaikutus aineella on autokantaamme. Tästäkin ilosta saamme kiittää kitkarenkaita.\nEi kitkarenkaiden takia teitä suolata vaan pelokkaiden kuljettajien ja erityisesti raskaan kaluston takia. Sitä en ymmärrä että kaikki tiet pitää olla yltäpäältä suolasohjossa, se kyllä riittää että mäet suolataan. Hiekasta olen samaa mieltä.\nJokainen kitkarengas selviytyy taatusti siitä mistä bussit ja rekatkin, 5% siitä suolasta ja hiekasta mitä tällä hetkellä käytetään riittäisi mainiosti turvalliseen liikkumiseen.\n-15 asteen pakkasessa ei toimi mikään suola, se vaan liukastaa teitä entisestään koska on rasvainen aine.\nKun tiedämme, että yhden raskaan ajoneuvon tietä kuluttava vaikutus vastaa kymmenen tuhannen henkilöauton kulutusta, niin voi vain ihmetellä fiktiota mitä täällä nastarenkaista levitetään.\nVielä kun tietäisimme mikä tässä maailmankaikkeudessa voimassa oleva fysiikan laki mahdollistaa tuon kymmentuhatkertaisen kulutuksen.\nTästä on aikaisemminkin väännetty kättä, johon voi vain todeta että uutinen oli HS:ssä 3-4 vuotta sitten, jolloin joku tvh pomo tästä kertoi. Valitettavasti en ottanut talteen kyseistä juttua, joka ei kuitenkaan tarkoita etteikö se olisi syöpynyt muistiin pysyvästi.\nJos minä sen oikein ymmärsin, niin se ei perustunut tien pinnan kulumiseen sen nyt jokainen ymmärtää vähemmälläkin mietinnällä.\nKulutus perustui tutkimukseen, joka kertoi että tien pinnat painuvat 60t kokonaispainojen alla, ja myös teiden perustukset vahingoittuvat. Mehän tiedämme että ylivoimainen osa teistämme, on käytännössä perustettu 60-lu vulla savipohjille, kuten voimme hyvin jokainen kevät teiden routimisesta todeta.\nTien painumisen olen itsekin nähnyt vuosia sitten, jossain Lahden suunnalla kun ehkä pari päivää vanhalla asfaltipinnalla oli selvästi havaittavissa neljä uraa jotka olivat vähintään 1,5cm syvät. tekijää taidettiin jopa jäljittää ja epäiltiin asialla olleen yli 100t painaneen ylikuormassa olleen tukkirekan ja taisi jäädä kumminkin selvittämättä tuo miljoonavahinko.\nTästä "suolasta" kertoi kaveri joka korjasi ja uusi näitä levityslaitteita, eikä kyseessä ollut suola vaan jokin syövyttävä jätehappo, joka polttaa kädet punaisiksi ja polttaviksi viikoksi jos sitä vahingossa käsiinsä saa. Kyseessä ei siis ilmeisesti ole ihan vaarattomasta tavarasta jos oikea osoite olisi ongelmajätelaitos Riihimäellä.\nEli näin valtio tuntee vastuunsa luonnosta, ja kansalaisten suurella rahalla ostetusta ajokalustosta.\nOn melko uskomatonta millaista tuubaa nämä muutamat kitkafanaatikot täällä levittävät, onkohan terve järki jäänyt jakamatta näille yksilöille, sen verran paksua fiktiota tuntuu jutut olevan.\nNo itse kyllä onnistut tuuban kirjoittamisessa paremmin, onnittelut siitä.\nMitä tekemistä tuolla levitetyllä hiekkamäärällä on nastarenkailla urautettujen teiden ja pölytettyjen kaupunkien kanssa? Hiekkaa kuluu jos sitä käytetään, koska se lentää äkkiä ojiin. Toistaiseksi en ole hiekkaa tänä talvena nähnyt käytetyn, ja aika harvinaista se on aikaisemminkin ollut. Siitä huolimatta ramppien mutkissa ajolinjan ulkopuolella on jo kivimursketta - miksikäs muutenkaan kuin nastarenkaiden jyrsintätuotteena. Sieltä niitä on sitten pientareela kiva päräyttää misarien päälle.\nTodista väitteesi hiekan jauhautumisesta pölyksi. Ainakin hiekatta jauhautumista tapahtuu aivan liikaa. Tuskinpa hiekka sitä vähentää, mutta ainakin äänestä päätellen jauhautuminen on minimaalista nastojen jyrsimään pölyyn verrattuna. Hiekkahan on tienpinnalla kuin kuulalaakeri joka Nasta sentään on tiukasti renkaassa kiinni.\nEi tätät tuubaa taas pliis. Silmät omaava varmasti totetaa sateella että 99% urista on HA:n raideleveydellä.\nNyt alkaa tulemaan aika villiä juttua, huhhuh! Jos on liukasta niin jyrsintä kohdistuu jäähän, ja jos ei ole jäätä niin kyllä ne nastat kovemmin tietä rapsuttaa riippumatta siitä onko hiekkaa vai ei.\nKuten esim. nastarenkaiden jyrsimien teiden uudelleenpäällystykseen?\nIhanko kitkarenkaita varten suolataan? Koska osa kansasta on niin avuttomia ettei ymmärrä valita nastoja? Anna mun kaikki kestää\nDrive se jaksaa vuodesta toiseen suoltaa samoja väitteitä, jotka itse luen samaan sarjaan juttuja jota 6v. tyttärenpoika keksii jatkuvalla syötöllä. Tosin ne ovat parempia ja niissä on enemmän luovuutta.\nOn nuo tietä hoitavat typerää porukkaa. Kysyisitte Driveltä niin ymmärtäisitte olla hiekoittamatta kun se heti kumminkin lentää ojaan. Hommatkaa tienhoitajat itsellenne uusi ammatti ettei tarvitse soravaroja mokomaan hölmöläisten hommaan törsätä.\nHelsinki tutki mitä keväinen katupöly sisältää, ja siitä oli 1-2% nästojen irroittamaa ainesta, herää kysymys mitä se loppu 98-99% mahtaa olla. Ehkä voisit mennä heitäkin neuvomaan, kun eivät näytä ymmärtävän omia tutkimuksiaan.\nVarmasti on vilkkaasti liikenöityjen väylien liikennevaloissa urat henkilöautojen raidevälillä koska siellähän nämä kitkarenkailijat yrittävät epätoivoisesti sutimalla päästä liikkeeseen.\nKun ajetaan henkilöautolla 100m hiekoitettua katua on, jokaisessa renkaassa keskimäärin 150kpl 2-3g painavaa kiveä jotka sitten ajaessa irtoavat ja toisaalta uusia tarttuu koko ajan. Eivätkö nämä sitten iskeydy asfalttiin, osaat varmaan tuonkin selittää jollain älyttömyydellä. Mainittakoon nastan painon olevan uutena 1g josta se sitten kulumisen ja lyhentymisen myötä pienenee ainakin puoleen.\nNiin tien kulumista on monenlaista, itse uskon vakaasti että Suomen pääteillä se tutkitusti on 2-5% nastojen aiheuttamaa ja loppu on pääosin raskaan liikenteen aiheuttaa kuten se taannoinen HS:n juttukin kertoi. Taisi olla kuitenkin lipsahdus, jota ei varmasti haluta levittää ettei tieinfran todeliset maksajat hermostu.\nKäyppä Drive nyt TVH:lle kertomassa, että olet ratkaisut teiden kulumisongelman, eli kielletään nastat niin ei tarvitse enää koskaan teitä korjata, ja uudelleenpinnoittaa näinhän sinä joka jutussasi olet vakuuttavasti halunnut kertoa.\nNastojen jyrsimä osuus on 47.000 tuhatta tonnia ja hiekoituskiekan määrä on 972.000 tuhatta tonnia.\nAvuttomuuteen kuuluu myös se ettei osaa ajatella kuin yhtä asiaa kerralla, kitkarenkaita kun on monenlaisia on henkilöauton, kuorma, linja, traktorin, peräkärryn jne renkaita. Asioita kannattaa ajatella niin kuin ne ovat, eikä siitä pienen pienestä oman navan kokoisesta perspektiivistä.\nEn lainkaan epäilen maalaisjärkeäsi, mutta ilmiselvää on, että jätät sen käyttämättä silloin kun se puhuu lempiuskomuksiasi vastaan. Olet myös syyttänyt auktoriteettiuskoisiksi lampaiksi esim. niitä, jotka uskovat liikenneturvallisuustutkijoihin siinä, että nopeuden lisääminen sekä lisää onnettomuuden todennäköisyyttä että pahentaa sen seurauksia (mikä sinänsä on niitä maalaisjärjelläkin ilmiselviä asioita). Tässä rekan kymmentuhatkertaisessa tientuhokyvyssä sinulle sitten riittääkin auktoriteetiksi yksi ainoa lehtijuttu, jota tukevaa aineistoa ei kukaan muu kykene löytämään mistään päin maailmaa. Kriittisenä ja teknisesti valveutuneena henkilönä et varmaankaan niele tuollaista väitettä, ellet pysty itse järkeilemään tuon valtavan tuhovoimalisäyksen taustalla vaikuttavia mekanismeja. Kuulisin kovin mielelläni teoriasi ilmiön syistä, ole hyvä ja valaise meitä!\nVai olisiko mitenkään mahdollista, että joko toimittaja ymmärsi haastateltavan väärin, lehteen tuli painovirhe tai että sinä ymmärsit lukemasi väärin?\nMiksipä ovat sitten myös maantiet urautuneet henkilöautojen raidevälillä? Tai moottoriteiden vasemmat kaistat, joilla rekkoja ei paljon liikennöi? Ai niin, sutivat kitkarenkaat ja hiekoitushiekkahan senkin selittävät...\nMiksi saksalainen osaa ajaa ilman nastarenkaita? Samalla tavalla siellä talvi on Berliinissä kuin Helsingissä.\nMiksi muuten saksan paikallistiet ja autobaanat eivät ole urilla? Osaako saksalainen tehdä parempaa asfalttia vai johtuuko se nastarengaskiellosta?\nJa se hiekoitus. Idiootin työtä. Julkishallinnon puolella on noita ihmeaivoituksin varustettuja virkamiehiä. Hiekka häviää ajouralta heti ja pysyy siinä missä sitä ei tarvita.\nMisarin on ihan turha väittää vastaan tästä, sokea Reetta ja Stevie Wonderkin pystyvät toteamaan tämän.\nMiksi muuten saksan paikallistiet ja autobaanat eivät ole urilla?\nKylvetäänkö siellä hiekkaa?\nSamalla tavalla siellä talvi on Berliinissä kuin Helsingissä.\nLuulitko että sisämaassa sijaitsevassa kaupungissa on samanplaiset olosuhteet talvikuukausina kun meren rannalla sijaitsevassa kaupungissa...?\nTämä lehtijuttu viimeistään vahvisti asian johon "omalla maalaisjärjellä" olin päätynyt 15 vuotta aikaisemmin.\nPäivittäin käyttämälläni tiellä 15km aloitettiin hiekkarekkaralli 25 vuotta sitten, tie joka ei vuosien ajamisen jälkeen osoittanut suurempaa urautumista, muuttui vuoden hiekkarallin jälkeen 3-4cm syville urille. Tietä pinnoitetiin toistuvasti mutta vuoden päästä se oli taas samankaltaisilla urilla, kunnes TVH ilmeisesti kyllästyi tilanteeseen, ja veti erittäin karkean 20cm paksun kantokerroksen ja siihen päälle 8-10cm paksuisen hienomman kulutuskerroksen, ja arvaa ihme tapahtui. Nyt sitä on ajettu samanlaisella hiekkarallilla 12-13vuotta, ja tiessä ei vieläkään ole havaittavaa urautumista vaan ajourat ovat karheat ja urautumista on ehkä 0,5-1cm\nTuo mainitsemasi "valtava tuhovoima" perustuu "maalaisjärjellä" yksinkertaisesti siihen etteivät Suomen saviperustalle pinnoitetut tiet 95% kestä, euroopan suurimpiin perustuvia kokonaispainoja 60t vaan pohjat leviävät kuin jokisen eväät rekkojen painojen alla, ja en hetkeäkään epäile, etteikö aikaisemmin harrastettu erittäin suuria ylikuormia +100t siitä päätellen että kuormat olivat puoli metriä kukkuroillaan metrisen laidan ylitse. Ehkä seuraamukset, ovat nykyisin sen verran tuntuvat ettei aikakaan jatkuvasti näe laidan ylittäviä kuormia.\nSen olen todennut että Suomalaiset ovat lapsenomaisen herkkäuskoisia aukroriteetien (vrt. esim. PP THL) jonka puheita olen pitänyt itse 20v pelkkinä valheina ja jotka pikkuhiljaa sotketaan suohon toivottavasti. Sitä en muista että olisin väittänyt etteikö nopeus vaikuta seurauksiin on se sen verran naurettava väite.\nKun muistelen itse, että osallistuit taannoin vahvasti keskusteluun, jossa julistit esilletuomani katsekontaktin liikenteessä täysin perättömäksi ja kuvitteluksi, ja jonka taisit hävitä kymmenen nolla, niin en yhtään ihmettele noita nykyisiä mielipiteitäsi.\nJotkut pienet paikkallistiet eivät ehkä kestä rekkarallia. Ja olihian tuosta Hangon tiestäkin vilkkaimman kauttakulkuliikenteen aikaan juttua, että venäläiset pitäisi saada maksamaan tienkäytöstä. Ei siinä ole mitään epäselvää, etteikö 50tn yhdistelmä painaisi tietä enemmän kuin 1tn auto, mutta vallitsevilla liikennemäärillä ja käytetyillä rengastuksilla suurimmalla osalla pää- ja paikallisteitä ylivoimaisesti syvimmät raiteet ovat muodostuneet henkilöautojen rengasvälillä nastarenkaiden käytön seurauksena. Ellet tätä ymmärrä, varmaan asut jonkun hiekkakuopan lähellä ja liikut autolla vain 10km lähimpään ruokakauppaan.\nTäällä on usein syytetty pääkaupunkiseudun olosuhteista kirjottavia siitä, että olosuhteet liikennemäärien ja tienhoidon osalta on erilaiset kuin 99% suomessa, mutta tuo sama pätee paljon paremmin noihin väitteisiisi siitä että rekat tekee urat, nastapölystä ja kurasta ei ole haittaa, ja että vain nastoilla pärjää talvella.\nAi on siellä samanlainen talvi vai? Ei ollut ainakaan silloin kun minä siellä asuin. Ja joka kerta kun talvi tuli, pysähtyi koko liikenne käytännössä lähes kokonaan. Tiet olivatkin käytännössä peilijäätä, koska mikään niitä ei karhentanut eikä hiekkaa juuri käytetä.\nPer*n pyyhkiminen on myös aika idioottien työtä. Seuraavan kerran kun käyt vessassa tarpeilla, per likaantuu taas.\nJalkakäytävien ja teiden hiekoitus perustuu lakiin, joka määrittelee vastuun niissä tapauksissa joissa liukkaudentorjunta ei ole ollut riittävää. En ainakaan minä kiinteistönomistajana viitsisi kokeilla paljonko hiekoittamatta jättäminen maksaa kun se oikeudessa katsotaan. Aika kalliiksi se on monelle tullut.\nKaupungeissa hiekoitetaan yleensä aina ainakin bussireitit, voit kysyä bussikuskeilta onko se tarpeen vai ei. Liikkeelle ne bussit eivät tunnu pysäkiltä ilman hiekkaa juuri pääsevän ja kääntöpaikoilla on myös paljon vaikeuksia. Toinen kohde ovat risteysalueet, niidenkin liukkaudentorjuntaan on olemassa syynsä ja liukkaudentorjunnan puute valitettavasti heti näkyy liikenteen merkittävänä hidastumisena, kolareina ja molempien aiheuttamina ruuhkina josta syystä kokonaistaloudellisempaa on hiekoittaa.\nEikä se suolahiekka nyt niissä oloissa joissa sitä käytetään heti tieltä poistu kuten väität, siinä vaiheessa kun se on lentänyt kokonaan tiensivuun se on jo tehtävänsä tehnyt eli ajoura on sulanut tai jää kulunut pitävämmäksi. Aivan samoin on suolauskin vain väliaikainen toimenpide, se pitää toistaa jatkuvasti jotta sillä on vaikutusta. Ja siksi sitä suolaa ja hiekkaa teillä riittääkin.\nMiksipä ovat sitten myös maantiet urautuneet henkilöautojen raidevälillä?\nTeiden kuluminen on paljon muutakin kuin urat. Korjaamisen kokonaiskuluista nuo urat ovat huolista vähäisimpiä.\nLiikenneturvallisuuden ja ajamisen nautinnon kannalta ne ovat mitä merkittävin pysyvä epäkohta liikenneinfrassa.\nSuomen pääkaupunkiseudulla +0.5 C. Miljoonat nastat rouhivat märkää asfalttia tänäkin aamuna.\nmeille tuli ensilumi tiistai iltapäivällä parisenttiä ,mutta ilta 21-06 välillä pamahti 23cm lunta ja tänä aamuna 10cm oli tullut lisää ,mutta nolla keli ja nyt tulee vettä....\ntuo vain näyttää sen että talvikeli voi tulla "yllättäen"\nTalvikeli ei ole tullut yhtään kenellekään lukutaitoiselle, tai lukutaidottomalle TV:n omistajallekaan yllättäen piiiitkään aikaan.\nJuuri tuosta syystä ihmettelen niin paljon tätä sekoilua, kauhistelua ja pelon vallassa kuukautta ennen yöpakkasiakaan nastoilla rouhimista.\nItse vaihdoin renkaat tasan sinä sunnuntaina jonka iltapäivänä täällä tuli ensilumi (paikoin ja hetkellisesti). On todella helppo, katsomalla esim. netistä paikallisia pitkän ajan ennustuksia, tietää tasan tarkkaan mihin pitää varautua.\nJa viikon varoitusajalla ainakin, Jopa yli, sillä useimmiten pystyy arvioimaan senkin että ennustus jos lupaa tasaisesti n. +8 kylmimmillään, ettei tilanne ihan heti siitä muutu pitkäksi pakkasjaksoksi lokakuussa...\nMutta jos on jurpo joka ei tajua mistään mitään ja ylhäältä pitää sanella kaikki, niin sitten kai pitää vain vaihtaa ne Hakkapeliitat alle silloin kun uutisten loppukevennyksessä, Iltalehden kolumnissa, Liikenneturvan tiedotteessa tms. 'huippuauktoriteesissa' käsketään...\nLokakuun puolivälissä vaihtavat, kun poliisi sanoo radiossa ettei se sakota nastarenkaiden käytöstä, vaikka keli on +10..15. Ja sama kevätpäässä. Siitä kun tulee 50% lisää talvirengaskauden pituutta, voidaan vaan miettiä mitä tämä tekee teiden urautumiselle ja liikenneturvallisuudelle... Ja samaan aikaan poliisi sakottaa moottoritiellä kesänopeuksia kesäkelissä kesärenkailla ajaneita.\net ilmeisesti ymmärtänyt noita heittomerkien merkitystä, mutta turhaa niistä on sinulle kertoa enempää...\nEn ole ikinä mistään tilastosta tai vastaavasta havainnut, että laillisilla nopeuksilla, ajotavalla ja renkailla urat olisivat yhtään vakavaa onnettomuutta aiheuttaneet. Eivät nuo minusta haittaa edes moottoripyörällä ajoa, toisin kuin esimerkiksi halkeamien bitumipaikkaukset.\nJäisen tien urat ja polanteet kylläkin ovat runsaasti onnettomuuksia aiheuttaneet, mutta silloin on yleensä mukana keliin sopimattomat renkaat ja ajotapa.\nEihän liikenteen tarvitse kärsimystäkään olla, mutta yleisen liikenteen tarkoituksena ei varsinaisesti ole nautinnon tuottaminen. Jo nopeusrajoitukset estävät sen nykyisten autojen ja moottoripyörien ominaisuuksilla, nykyisin ei valmisteta yhtään autoa jolla tietääkseni voisi ajaa varsinaisesti sporttisesti lain puitteissa. Sitä varten on moottoriradat ja muut harrastusmahdollisuudet, jossa jokainen saa nauttia ihan niin paljon kuin haluaa, vaikka sitten oman terveytensä kustannuksellakin jos niin haluaa.\nOlet oikeassa siinä, että nastarenkaiden aiheuttamissa urissa ajaminen on vain kuolonkolarin taustatekijä. Tieliikennelaki tai muu valistus ei ole ketään pakottanut ajamaan niistä urista yhtään kolaria. Kuitenkin niin tapahtuu joka vuosi.\nMikä on siis älyllinen lääkkeesi tähän älyvapaaseen ongelmaan? Pitäisikö nastarenkailla ajavilta vaatia jokin älykkyystesti, että he eivät ajaisi teitä urille - vaan kuluttaisivat sitä hieman tasaisemmin?\nEDIT: Vai onko syy taas tienpitäjässä, joka ei niitä mitättömiä uria ole saanut korjatuksi ajoissa?\nUrapaikkaukset harvemmin ainakaan tekevät tietä paremmaksi ajettavaksi, ainakaan henkilöautolle. Itse kun yritän ajaa millimetrin tarkasti ja reagoin herkästi pieniinkin ratin ja auton heilahduksiin, niin se on hermoja raastavaa ja tuntuu vaaralliselta. Esim. aika vaaralliselta tuntuu ajaa Salon ja Paimion välisellä moottoritien ohituskaistalla sataa kolmeakymppiä, kun sinne on jotain ihme mutkittelevaa paikkalätkää keskelle kaistaa heitetty. Kyllähän sen yli pitävällä kelillä pystyy ajamaan, mutta liukkaalla saa jännittää just noita pieniä heilahduksia että koska auto irtoaa sellaisesta luistoon.\nPitäisiiköhän valittaa tienpitäjälle vaarallisesta tiestä ja vaatia korjaustoimenpiteitä? Ja ihan sama ongelma on hitaammallakin nopeudella liukkauden ennakkoon tiedostaessa, silloin vain mahdollisen suistumisen seuraukset ovat lievemmät.\nVoitko linkittää ne onnettomuusraportit, joissa tien uraisuus tai ylipäätänsä tien huono kunto mainitaan onnettomuuden aiheuttajana? Tien liukkaus kyllä mainitaan useissa raporteissa, sen tiedän.\nVai onko syy taas tienpitäjässä, joka ei niitä mitättömiä uria ole saanut korjatuksi ajoissa?\nLaki määrittelee tienpitäjän vastuun hyvin selkeästi. Jos tie on liian urainen tai muuten liian huonokuntoinen, tienpitäjä on siitä vastuussa. JOS on niin, ettei tietä ole ehditty korjata on siitä varoitettava liikkujia ja tarvittaessa alennettava nopeusrajoitusta. Jos joku ei sitten varoituksista piittaa tai ajelee ylitalvisilla kitkarenkaillaan railakkaasti vesiliirrossa metsään, niin ei siitä uria voi syyttää.\nItse kun yritän ajaa millimetrin tarkasti ja reagoin herkästi pieniinkin ratin ja auton heilahduksiin, niin se on hermoja raastavaa ja tuntuu vaaralliselta. Esim. aika vaaralliselta tuntuu ajaa Salon ja Paimion välisellä moottoritien ohituskaistalla sataa kolmeakymppiä, kun sinne on jotain ihme mutkittelevaa paikkalätkää keskelle kaistaa heitetty. Kyllähän sen yli pitävällä kelillä pystyy ajamaan, mutta liukkaalla saa jännittää just noita pieniä heilahduksia että koska auto irtoaa sellaisesta luistoon\nKyllä se ylinopeuksien ajaminen on ihan tutkitusti vaarallista, ei se pelkästään tunnu siltä.\nSinänsä aika hassua, että pyrit ajamaan millimetrin tarkasti mutta toisaalta ylinopeutta - nopeuden kasvaessa tarkkuus heikkenee olennaisesti. Ja olet jo toinen "kitkamies" joka näyttää vähät välittävän ennakoinnista, yksi jo aiemmin ilmoitti ettei ole muuta liikennettä hitaampi missään olosuhteissa.\nKumman veikkaisit olevan onnettomuuden syy jos ajaisit tuossa kaiteeseen: nopeutesi vai tien kunnon? Kumpi aiheuttaa suuremman riskin?\nKuten sanoin, tien sortuminen tms. on aniharvoin onnettomuuden aiheuttaja Suomessa.\nSitä vastoin tieympäristöön liittyneet riskit (varsinkin nastojen rouhimien urien takia) ovat 9% osuudella mukana kuolonkolareissa (ks. VALT_Vuosiraportti_2010 s. 44 Taulukko 63).\nLIIKENNEYMPÄRISTÖÖN LIITTYNEET RISKITEKIJÄT\nLiikenteen ohjaukseen liittyneet riskit (es. liikennemerkkien puutteet)\nEi sanaakaan urista, joista sinä puhut.\nSen sijaan seuraavalla sivulla oleva taulukko 64 on hyvin mielenkiintoinen. Siinä puhutaan renkaiden riskitekijöistä. Keliin sopimattomat renkaat (es kitkarenk.) taustariskinä 21%:lla kaikista pääaiheuttajista. Lumisella ja jäisellä tiellä 25%. Kokonaisuutena lähes yhtä merkittävä kuin kuluneet renkaat, lumisella ja jäisellä kelillä merkittävämpikin.\nMutta varmasti on täysin uskottava tieto, kun tulee suoraan sinun lainaamastasi ja arvostamastasi tutkimuksesta.


Kodin Kuvalehti – Blogit | Nelliina – Scrubilla iho pehmeäksi - toimii jopa atoopikolla!\n28.11.2017 klo 18:44\nklo 7:13 | 27.11.2017\n- Kaupallinen yhteistyö: Ahti -\nTuntuu uskomattomalta, että joulukuu on ihan nurkan takana! Joulun lisäksi meillä kaikilla suomalaisilla on tänä vuonna ihan erityinen syy juhlia, sillä Suomi täyttää 100 vuotta. Joulukuun 6. päivä on aika virittää pöytä koreaksi ja katsoa perinteiseen tapaan Linnan juhlat. Meillä "kisastudioperinne" elää vahvana vuodesta toiseen. Katan joka vuosi pöydän koreaksi olohuoneeseen, niin myös tänä vuonna.\nUskoisitko, että yllä olevassa kuvassa on silliaiheinen kattaus? Vai kuulutko kanssani niihin, joille silli tarkoittaa poikkeuksetta kesää ja uusia perunoita? Minä olen lapsesta asti syönyt silliä ja raakaa sipulia. Suolaiset ja happamat maut ovat ehdottomasti minun ja isäni yhteinen juttu. Yritimme isän kanssa miettiä, että olisiko tämä mahdollisesti pappani opettama tapa. Ainakin raa'an sipulin rouskuttaminen on papalta opittu, ja todennäköisesti sillikin. Sukuvika.\nKun sain täysin vapaat kädet toteuttaa mieleiseni sillireseptin Ahti Matjeskuutioista, ensimmäinen rehellinen ajatukseni oli, että apua, eihän nyt ole kesä ja uusien perunoiden aika! Kesti hetken aikaa kääntää ajatukset siihen, että tosiaan, silliä voi syödä myös talvella. Selailin inspiraatioksi Ahti Sillikoulun reseptejä ja mietin sillisushin nähdessäni, että sormiruoka olisi oikein toimiva juttu Linnan juhlia katsoessa.\nPäädyin lopulta pieniin ja herkullisiin sillikrustadeihin, jotka on helppo kattaa olohuoneen pöydälle sormiruoaksi. Suolaiset sormisyötävät ovat ihanaa iltanaposteltavaa.\nHelpot ja herkulliset sillikrustadit & limppua\n1 tlk Ahti Matjeskuutioita kunnolla valutettuna\n1 prk Arla hapatettu kerma vaahdotettuna\nPaketillinen krustadeja (myydään esim Ikeassa)\npieniä paloja salaattia krustadien pohjalle\nkoristeluun ruohosipulia silppuna\nLaita Ahti Matjeskuutiot valumaan siivilään. Niitä ei tarvitse huuhdella eikä pilkkoa, ainoastaan valuttaa kunnolla. Vispaa hapatettu kerma kuohekaksi vaahdoksi. Sekoita kermavaahdon sekaan Dijon-sinappi, sokeri ja pieneksi pilkottu salottisipuli, ja lopuksi myös purkillinen Matjeskuutioita.\nTäytä krustadit juuri ennen tarjoilua. Laita krustadin pohjalle pieni salaatinlehden palanen ja lusikoi sen päälle sillitäytettä.\nLeikkaa limppu pieniksi haukkapaloiksi ja lusikoi krustadeista yli jäänyt sillitäyte annospurkkeihin. Silli on melkoista herkkua sekä krustadeissa että limpun kanssa. Suosittelen lämmöllä Maalahden limppua, jossa on juuri oikea makea vivahde sillin pariksi.\nKas näin vaihtui perinteinen kesäruoka talviruoaksi!\nMenun suunnittelun jälkeen jäämme odottamaan juhlavuoden pukuloistoa!\nklo 9:37 | 27.11.2017\nOoooh, mistä pupu-salaatinottimet ovat? <3\nklo 13:55 | 27.11.2017\nTäällä kans seurattu viime vuosina aktiivisesti sekä pukujen, että ystävien vuoksi, joita ollut kutsuttuna useampana vuotena. Tästä vuodesta en tiedä näkeekö yhtä paljon tuttuja, mutta mekkoja on aina hauska katsella : ) Viime vuonna mun läheinen ystävä oli juhlissa ja jännitettiin koko aika millon hän tulee ruutuun ja nähdään puku, kun se valmistui niin viime tipassa ettei ehditty livenä nähdä ennen lähetystä :D Noi sormisyötävät vois ollakin hauska idea tarjoiluksi!\nklo 13:39 | 26.11.2017\nMeillä oli eilen mieheni kanssa treffi-ilta, jonka kunniaksi varattiin pöytä vanhasta lempiravintolastamme Marusekista. Maruseki ei tuota koskaan pettymystä, ruoka on aina täysi kymppi, samoin palvelu. Tampereen ravintolakattaukseen on tullut paljon uusia kiinnostavia paikkoja sen jälkeen kun muutimme landemmalle, mutta tällä kertaa oli nostalgiaraflan aika. Tuulensuu ja Maruseki ovat aika tasapäisiä siinä mielessä, missä kulutimme eniten aikaa Tampereella asuessa.\nTreffeille pitää tietysti vähän pynttäytyä, ja näin sain taas hyvän syyn käyttää Erdem x H&M -kukkapaitaa. Tämä on niin hieno vaatekappale, että tekisi melkein mieli ripustaa se kehyksiin seinälle. Paita on oman tyylini ytimessä, siellä synkkien viktoriaanisten pitsien, pliseerausten ja kukkakuosien keskipisteessä. Lisäksi se sopii sekä hameiden että housujen kanssa, joka saattaa aiheuttaa kohdallani ylikäyttöä, kun miettii miten paljon olen innostunut housuista viime aikoina. Lähes kaikki paitani ovat tarkoitettu hameiden pariksi (ovat tosi lyhyitä malliltaan), joka aiheuttaa pieniä haasteita housupäivinä!\nHame: Mango / Paita: Erdem x H&M / Laukku: Minna Parika Ginger / Kengät: Kirppislöytö\nklo 9:29 | 24.11.2017


Silja`s: The Gorgeous Blogger\nKiitoksia paljon Opri : lle tunnustuksesta ♥\nAloitin pitämään blogia n. puoltoistavuotta sitten syksyllä.:)\nKirjoittelen vähän milloin mistäkin.:) Lähinnä omasta elämästäni, kauneudesta ja sisustuksesta.\nTähän on vaikea vastata itse ja te lukijat varmaan osaisitte vastata tähän vähän paremmin.:) Mutta sanotaan nyt vaikka esimerkiksi se, että olen oma itseni, enkä esitä mitään.\nHarrastin aikoinaan paljon kirjeenvaihtoa ja pidin päiväkirjaa, mutta kun ne jäi, niin pieni kaipaus siihen suuntaan sai mut aloittamaan oman blogin.\nInspiraatiota kirjoittaa jokapäiväisesti ja enemmän asukuvia. Haluaisin myös tehdä videopostauksia, mutta mulla ei ole muuta videokameraa, kuin oma puhelimeni ja äänen- ja kuvanlaatu on täyttä p****a..\nTunnustus kaikille niille, jotka ei oo tätä vielä saanut! :D\nAnonyymi 1. maaliskuuta 2011 klo 14.22\nMikset julkaissut mun aikasempaa kommenttia koskien noita LV:n biksuja? Niin kysymys oli, että mistä ne tilasit? Itekki haaveilen samanlaisista, mutta ruskeina ja tietääkseni LV:llä ei ole online shoppia?\nBebeh` 1. maaliskuuta 2011 klo 21.20\nAnon: En oo huomannut sun kommenttia, anteeksi siitä, mut siis asiaan. tilasin ne kaverin kautta, kun en osaa itse tilata ulkomailta eikä mulla oo luottokorttia.:)\nAnonyymi 1. maaliskuuta 2011 klo 22.26\nHaluaisin ihan nettisivun mistä voisin mennä itsekkin katsomaan kyseisiä biksua. En mä kyl tiedoilla netistä ja ulkomailta oikein mtn osaa löytää:) Voisitko kysyä kaveriltas nettisivun osoitteen, ellet itse sivun osoitetta muista?:))\nBebeh` 2. maaliskuuta 2011 klo 6.45\nBebeh` 2. maaliskuuta 2011 klo 7.30\nNoniin, eli tämä minun kaverini on ostanut bikinit Kiinan Outlet-myymälästä, kun matkustaa paljon työnsä vuoksi Kiinaan. Sieltä Air-postina suomeen.\nPahoittelen tätä sekaannusta, koska itse luulin, että hän tilasi ne minulle netistä, koska en itse sieltä osaa tilata. Näin ainakin pyysin häneltä, koska tiesin, että hän osaa, kun pelaa ulkomaalaisten kauppojen ja ihmisten kanssa.\nTässä kuitenkin yksi osoite, mikä voisi auttaa sinua saamaan ne biksut:)\nAnonyymi 2. maaliskuuta 2011 klo 10.00\nKiitoksia kovasti osoitteesta vaikkei sama olekkaan, pitää mennä heti tutkimaan mitä linkinn takaa löytyy:)<3\nMilla 2. maaliskuuta 2011 klo 14.12\nooi oot hirmu nätti! :) eksyin sun blogiin ekaa kertaa ja tää vaikuttaa tosi kivalta :)\nBebeh` 2. maaliskuuta 2011 klo 20.26\nAnon: toivottavasti auttoi!:))\nMilla: Voi kiitoksia tosi paljon:)) <3